text:
Sera bo boca
For di ora mi tabata hopi jong, mi mama semper a bisa mi cu cierto cosnan mi tin di tene nan pa mi mes.
E semper a bisa mi, "Nela, dia cu bo sinti cu bo tin cu papia over di algo, cu bo no por papia cu mi persona, skirbi’e riba un papel y despues der’e of kim’e, pero por lo menos bo a deshoga bo mes."
Eynan si mi mama tawata tin hopi rason.
Esey tabata un consejo, mane hopi, cu mi no a scucha for di dje.
Ta te ora cu mi a bira mas grandi ta cu mi a siña, cu tin biaha ora bo bisa hende of un amigo/a bo soñonan, aspiracionnan of ideanan, nan no ta tuma lugar of si e pasa, cosnan ta sali robes of asina boso tene un discussion mitar mundo sa hera ta ki color di panty bota bisti y tur bo storianan di bo failed relationship cu bo ex of bo dianan di studiante cu ta riba un diet di crackers bo tawata.
No tuma mi na malo. Amistad ta hopi importante, paso ami tin e privilegio di tin amistadnan di 10 te cu 15 aña largo. E tipo di amistad cu tawata cu bo den bon y den malo, cu a kere den bo habilidadnan hasta ora cu abo no tawata kere den bo mes, pero no tur cos cu pasa cu bo persona, bo tin cu comparti cu nan.
Pesey mi kier aconseja abo, cu lesando e articulo aki, pa tene cuenta cu ken bo ta comparti bo pensamentonan.
Si bo tey cumpra un cas, sera bo boca
Si bo tey haya un prestamo, sera bo boca
Si bo a haya e homber indica, sera bo boca
Si bo tey biaha, sera bo boca
Si bo tin un business adventure, sera bo boca
Si bo tin planes pa cuminsa un estudio, sera bo boca
Si bo tey cumpra un auto nobo , sera bo boca
No tur cos cu pasa cubo of bo ideanan, bo tin cu cana conta rond.
Tin biaha e ta un bon idea pa mantene sierto cosnan pa bo mes.
Porta asina bo lo tin hopi mas exito den bida.
Paso tur hende kier wak bo bon, pero no mihor cu nan.
Esey ta e realidad di bida.
Disclaimer: The views and opinions expressed in this blogpost are those of the author and do not necessarily reflect the official views of Phryme Magazine.


c: text/html

text:
Parlamentario Hendrick Tevreden:
Parlamentario y Presidente di Partido MEP, Hendrik Tevreden, ta pidi pueblo pa vota cu e reto nos dilanti na mente.
“Den e eleccion aki mester pensa riba e realidad nobo cuCOVID a forsa nos di crea
y tin e curashi di dicidi cua partido lo por trece nos na destino cu nos merece.”
ORANJESTAD- Cada eleccion ta duna pueblo e oportunidad di scoge e destino cu e merece, dor di vota pa e partido cu lo mester traha den nan bienestar pa e siguiente 4 añanan. Dia 25 di juni 2021 Aruba lo haya e chens di scoge e gobierno cu lo por carga e responsibildad enorme di pone Aruba bek riba caminda di resiliencia, progreso y stabilidad cu e pandemia di COVID-19 a interumpi. Ta un hecho cu como pais, Gabinete Wever- Croes a pone nos isla riba e bon rumbo pa sali for di un deficit enorme cu nos tawata aden y crea stabilidad. A bahacosto di bida ahustando nos canasta basico, a baha prijs di coriente y a bin cu un presupuesto ideal pa balansa nos finansasnan. Pero inesperadamente COVID-19 a dal mundo completo y nos mester a confronta e realidad di un caidadrastico den entrada for di sector turistico. Esey, y hopi otro factornan, a trece cune e necesidad pa redirigi fondonanfinanciero interno pa duna sosten social-financiero na nos pueblo y puntra Hulanda pa sosten financiero pa completa nos esfuersonan. A cambio di reformanan structural na Aruba, e gabinete hulandes a acorda cu Aruba, cu Hulanda lo ofrece respaldo de liquides, es decir ayudo financiero. Y lo invertiden varios area di desaroyo na Aruba. Fuera di esey, tambe lo duna apoyo continuo di liquides na Aruba pa cubri e escasezcu a surgi como resultado de e crisis di Corona. Cu e meta akia establece un organismo di reforma y desarrollo yamaCOHO- Caribisch Hervormings- en Ontwikkelingsorgaan. COHO lo desaroya e reformanan hunto cu e ministerionan di Aruba y lo consulta cu tur partnernan relevante y necesario. “Como presidente di e partido cu pueblo a duna e mandato na 2017 pa goberna Aruba formando un coalicion, mi ta sintimiobliga di percura pa pueblo scoge a base di informacioncorecto, transparente y relevante pa cu futuro di nos pais. Y tapesey mi kier hunga un rol gandi den percura pa pueblo no vota sin sa kico COHO- nos acuerdo cu Hulanda- kier men y kiko e reto nos dilanti realmente lo ta.” Tevreden ta indica curiba 25 di juni venidero, Aruba mester vota pa un gobierno cuno ta bin cu promesanan bashi pero cu ya caba ta cla paehecuta un programa cu por wordo realisa teniendo cuenta cuaspectonan den e landspakket. Un gobierno cu ta cla pa siguienfoca riba trece Aruba bek riba e caminda di stabilidad y progreso pa tur. “Ta net den un eleccion, partidonan ta bin cupromesanan grandi pa pueblo. Pueblo ta kere nan y despuesta keda desiluciona. Si pueblo no sa kico ta posibel pa nanfuturo, nan lo scoge a base di un promesa bashi.” Mirando nos situacion actual, e pueblo votador merece promesananconcreto y ful transparencia riba kico berdaderamente tawarda nos. E partido cu Aruba mester y merece lo ta un cu lo por sigui maneha e relacion cu Hulanda di tal forma cuCOHO hamas y nunca lo asumi e podernan di parlamento, e gobierno y e organonan gubernamental di Aruba. Fuera di esey, Aruba tin mester y ta merece un gobierno cu por siguicu e mesun velocidad y eficacia di gabinete Wever-Croes pabaha e efectonan di e pandemia riba nos economia y pone nos hendenan bek na trabao y nos pais bek riba e caminda di stabilidad den tur sentido. “Mi no por ni kier dicta pa ken pueblo mester vota, pero mi kier pueblo puntra su mes: Partido MEP a demonstra cu nan tin e curashi y e abilidad di saka nos for di e efectonan negativo di COVID. Esaki tarefleha e condicionnan cu nos a bin cu ne ora cu nos a negocia cu Hulanda. Esaki ta e tempo pa cambia rumbo of sigui riba e caminda corecto cu MEP a crea caba?” Tevreden ta amplia cuden e eleccion aki mester pensa riba e realidad nobo cuCOVID a forsa nos di crea. Nos mester tin e curashi di dicidicua partido lo por trece nos na destino cu nos merece.

robotstxt: allowed

filter: keep


text:
KRALENDIJK – Arkeólogo Konrad Antczak ta na Boneiru spesialmente pa hasi investigashon na Klein Bonaire. Huntu ku Papito Thomas di SKAL nan tabata na Radio Live 99.9 FM pa papia tokante e trabou ku Konrad Antczak a bin ehersé na Boneiru. Antczak ta Venesolano establesé na Barcelona Spaña, i ta hasi diferente investigashon.
Papito Thomas a menshoná ku na 2019 SKAL tabatin un persona ku a bin kore stazje, Oliviere, kende tabata ruman mas grandi di Antczak. Pa medio di Oliviere nos na Boneiru a drenta den kontakto ku e famia, kende vários di nan ta arkeólogo. Tur ta hasi e trabou di investigashon na diferente parti di mundu. A hasi investigashon na Aruba Boneiru i Kòrsou. Siglonan pasá hopi kos a sosodé den e region aki, Thomas a bisa.
Antczak a menshoná ku e tin tres siman na Boneiru i e ta hasiendo entre otro investigashon riba Klein Boneiru. “Boneiru tin hopi kos pa loke ta trata historia. 2016 mi tabata aki pa algu chikitu. Aña pasa mi a bolbe bin Boneiru i awor mi konosé poko mas mihó. 7 Bia nos a bai Klien Bonaire durante e tres siman aki. Un investigashon den solo kayente riba e pida isla. Nos a haña hopi artefakto, entre otro bala di kayon kuchara i mas. E bala di kayon ta duna indikashon ku barkunan tabata bin Boneiru pa kontrabanda i esnan riba Klein Bonaire tabata purba protehá e isla di Boneiru. Tin hopi mas. Mi ta kurioso pa hasi mas investigashon”, entre otro arkeólogo Antczak bisa.
Na final di e entrevista Thomas a menshoná ku e famia aki por deskubrí kosnan ku tin na Klein Bonaire i Boneiru i dokumentá tur informashon loke ta hopi importante. Lo dura algun luna pa por trese dilanti informashon di nos pasado aktualmente deskubrí. Awor Antczak ta sigui pa Kòrsou, pa aya e hasi investigashon importante ku por yega na informashon di relashon entre isla di Boneiru i Kòrsou. Tin hopi informashon i ta importante pa e hende pasa na Museo serka nos pa asina tuma nota di entre otro nos pasado.


text:
Den luna di mei Cosecha ta ofrece p’esnan cu ta interesa den siña tecnicanan basico di pintamento. Na Cosecha Oranjestad e artista Erika Moran ta cuminsa cu su lesnan di pintamento dia 15 di mei.
Erika Moran ta ofrece conhuntamente cu Cosecha un curiculo di lesnan di pintamento. E artista local Erika a siña arte den exterior y ta duna les pa mas di 15 aña.
Durante di e lesnan aki cu ta pa principiante, e participante ta siña con pa usa y domina diferente pintura di acrylic, awa y azeta, con pa usa sombra y lus den bo pintura y mucho mas.
E les di pintamento ta tuma lugar riba 4 diasabra, cu ta 15, 22 y 29 di mei y 5 di juni. Por registra p’e les di 10.00 am – 12.00 pm of di 1.00 – 3.00 pm. E prijs ta inclui material y bebida refrescante. Edad pa por participa ta 10 aña bai ‘riba. E lesnan aki ta tuma lugar na Cosecha Oranjestad.
Ta importante pa sa cu durante e actividadnan creativonan na Oranjestad tur precuacion di higiena y seguridad lo wordo tuma en conexion cu Covid-19.
Pa mas informacion por tuma contacto cu Cosecha Oranjestad na telefon 587-8709. Tambe por manda un email na cosechaworkshop@gmail.com. Pa por keda informa di Cosecha su workshop, artesano, artistanan y nan webshop nobo por bishita nan Facebook page: Aruba-Cosecha Instagram page: cosecha_aruba y Webpage: www.arubacosecha.com


text:
Recientemente na Dr. Horacio E. Oduber Hospital a trata dos pashent c’un tecnica nobo cu ta trata adernan sera cu hopi verkalking haciendo uzo di un balon. Anteriormente no por a trata nan na HOH y pues tabata manda e pashent den exterior pa haci e operacion di curason.
“Nos mester ta hopi orguyoso pasobra aki t’e prome centro di Caribe y tambe den Centro America pa cuminsa cu e tratamento aki. Dos pais di Latino America, esta Argentina y Chile, so a cuminsa cu e tecnica aki, pero tambe na Merca y Europa.
A trata e dos pashentnan exitosamente cu e tecnica aki, Dr. Casper Laclé, cardiologo, a duna di conoce.
“Mi ta contento cu ambos caso a bay hopi bon y cu e pashentnan no mester bay afo, esta Colombia, pa opera”, asina dr. Casper Laclé a duna di conoce.
E tratamento inovativo aki pa nos isla ta grandi y di admira na unda ta haci uzo di un balon p’asina kibra e verkalking cu tin den ader. Na momento cu un ader tin hopi calcium, ta importante pa trata esaki prome cu pone un stent.
E tecnica pa haci esaki ta uno hopi costoso, dificil y cu hopi riesgo di problema of operacion di bypass.
Awor e tecnica aki ta haci uzo di mesun fisica cu niersteen vergruizing.
Loke ta haci’e bunita ta cu e ta kibra verkalking so, pero no ta daña e ader mes. Por trata pashentnan cu “vernauwing” hopi complica na un manera relativamente facil cu casi sero (0) riesgo.
E balon ta bastante costoso y ta comparabel cu e prijs di dos stent. Dr. Laclé a duna di conoce cu a papia cu AZV, kendenan a duna di conoce cu ta importante pa tin e tratamento aki na Aruba y nan lo cubri e gastonan aki
Loke t’e parti bon di e tratamento aki ta cu habri e ader cu tin “vernauwing” y por haci esey relativamente facil aki na Aruba mes. Pues e alternativa di cirugia di curason den exterior no ta uno necesario.
Tambe loke ta hacie atractivo ta cu e pashent ta keda un dia te cu un anochi den Hospital y e siguiente dia pashent por bay cas y e por ta na pia di trabou dos pa tres dia despues. Dr. Laclé ta contento cu e team cu Hsopital , uno cu ta super y ta dispuesto pa haci cosnan nobo pa por logra trata tur pashent na cas mes.


text:
Education USA Aruba tin e meta principal pa promove estudio na Merca y lo organisa un webinar titula: “Playing Sports in College” especialmente pa studiantenan cu tin e meta pa sigui nan carera como student-athlete na Estados Unidos. E panel lo consisti di representantenan di NJCAA (National Junior College Athletics Association) cu lo comparti e rekesitonan pa por competi na e nivel aki, ademas lo tin un NJCAA coach cu lo comparti su perspectiva como coach y student-athletes Arubiano nan cu lo papia di nan experiencia nan cu a hasi nan exitoso na nivel di NAIA (National Association of Intercollegiate Athletics) y NCAA (Nacional Collegiate Athletics Association).
Den luna di april a haci un encuesta pa midi e interes di studiantenan di Aruba cu kier bay studia na Merca. Resultadonan a indica cu 55% di e participantenan a indica cu nan ta practica un of mas deporte y 57% di e studiantenan aki ta interesa den sigui nan carera como student-athlete na Merca.
E prome sesion cu EducationUSA Aruba ta organisa ta titula: “Playing Sports in College” lo tuma lugar awe dia 9 di juni pa 6:00 pm y no ta solamente pa habitantenan di nos isla, pero ta dirigi na henter e region di Caribe y Latino America.
Lo duna tur participante e oportunidad pa contesta preguntanan relaciona cu bira un student-athlete exitoso na final. E necesidad pa duna mas informacion tocante e oportunidadnan cu ta existi pa studia na Merca ta grandi y e team di EducationUSA Aruba tey pa yuda cu esaki.
Ta invita studiantenan, mayor y coachnan pa registra via e link: bit.ly/PlaySportsInCollege Pa mas informacion por tuma contacto cu Education USA Aruba via email oranjestad@educationusa.org of bishita nos riba facebook @educationUSAAruba of Instagram @edusa_aruba.


text:
KRALENDIJK – Pa medio di e mensahe akí Chirino Dental Clinic kier informá pueblo di Boneiru ku entrante di awe, lo tuma medida pa evitá transmishon di COVID-19 (coronavirus):
1. E dentista lo ta disponibel solamente pa kaso nan di urgensia.
2. Bou di urgensia nos ta kompronde: doló persisente i fuerte, infekshon, hinchamentu den boka/kara òf aksidente relashoná ku e djente.
3. Pashènt mester yama klinika promé. E number di telefòn ta: +599 717 8106 òf +599 786 3005
4. Tur tratamentu regular, manera kontròle/konsulta, limpiesa di djente i yena djente, lo keda posponé te ku otro aviso.
5. Muchanan bou di 18 aña i persona nan desabilitá mester bini akompañá ku solamente un persona mayor di edat. Esaki ta pa evitá aglomerashon di hende den e klinika.
6. Si bo tin síntoma di grip, fèrkout òf un tosá, por fabor NO BINI.
Nos ta prekupá pa e bienestar i salú di e publiko en general i di nos team dental. Nos ta apresiá bo koperashon, a medida ku nos lo superá nos prekupashon kresiente tokante di COVID-19. Nos ta deseá boso tur klase di suerte, i nos ta pidi tur hende pa kuida nan salú i evitá kontagio!
PA EMERGENSIA YAMA +599 717 8106 ÒF +599 786 3005 ENTRE 8’OR PA 9’OR.


text:
KRALENDIJK – Entrante 17 di mei, 6 organisashon di akohida di mucha na Bonaire a kuminsá un proyekto piloto pa mucha ku nesesidat di kuido i edukashon spesial. Esaki ta tuma lugar den kooperashon ku Sentro pa Hubentut i Famia.
E organisashonnan di akohida di mucha, durante un aña, ta bai duna akohida tambe na muchanan ku tin mester di apoyo òf atenshon èkstra. E organisashonnan di akohida i mayornan ta risibí apoyo di parti di un tim di kuido multidisiplinario.
Te n’e momentunan aki no tabatin ainda un akohida di mucha spesial pa muchanan ku un nesesidat di kuido i edukashon spesial. Tampoko organisashonnan di akohida di mucha no por akudí ningun kaminda pa ku problemanan relashoná ku akohida di muchanan ku nesesidat spesial, pa guia profeshonal, konseho i apoyo. Den esei awor ta bin un kambio.
Basá riba e programa BES(t) 4 Kids ta duna e organisashonnan di akohida di mucha e oportunidat pa skohé i guia muchanan ku un nesesidat spesial den nan propio organisashon. Kuater organisashon di mucha ta start entrante 17 di mei, dos den ougùstùs. Nan ta risibí un supsidio inisial i un kontribushon mensual pa kada mucha.
E supsidio inisial ta pa hasi adaptashon den struktura di e lugá di akohida. E kontribushon mensual ta pa material i guia èkstra ku tin mester pa apoyá desaroyo di muchanan ku nesesidat di kuido i edukashon spesial.
Banda di esei un tim di kuido multidisiplinario bou di guia di Sentro di Hubentut i Famia, ta ofresé sosten profeshonal n’e organisashonnan di akohida di mucha i mayornan. E tim di kuido akí ta konsistí di médiko- i enfermeronan di e ofisina di konsulta, un ortopedista, coach- pedagógiko, coach- di famia, guia- di famia, sostenedónan edukativo i e koordinadó riba tereno di akohida di mucha.
Kaminda ta nesesario ta buska ayudo di otro spesialistanan, por ehèmpel di EOZ, MHC òf dòkter di mucha.
E proyekto piloto ta dirigí partikularmente riba muchanan outista di 1 te 12 aña. For di investigashon ta resultá ku mas di 50 porshento di muchanan ku nesesidat spesial ku ta konosí na Bonaire, tin un problema di kondukta ku ta relashoná ku outismo. Banda di esei tin hopi mucha ku tin un problema sosial pedagógiko, por ehèmpel debí na insufisiente stimulashon òf problema pa forma relashonnan sosial.
Den e periodo di prueba di un aña ta wak partikularmente kon ta alsa nivel di e akohida di mucha regular pa akohida di mucha kaminda akohida di kalidat pa muchanan ku nesesidat spesial por tuma lugá tambe, ku guia i sosten di parti di e tim di kuido disiplinario. Den esei ta enfoká tambe riba entrenamentu i guia di mayornan di e muchanan aki.
Ademas ta wak kon e kadena di kuido por reakshoná rápido i ku sufisiente suministro riba e nesesidat di kuido di e muchanan. Un bon kolaborashon entre e tim di kuido multidisiplinario ku ta ofresé kuido primario i kuido sekundario i di terser liña di parti di organisashonnan manera EOZ, MHC i Jeugdzorg, ta di gran importansia den esei.


text:
(ADVERTORIAL)
ORANJESTAD - Aruba Bank ta un organizacion responsabel y ta contribui positivamente na comunidad di Aruba. Durante di e actividad di Aruba Doet, e ekipo di Aruba Bank a duna un man na Colegio Conrado Coronel pa nan por realisa tur nan proyectonan di Aruba Doet 2021. E biaha aki e skol a traha un plan pa asina realisa mas cu un proyecto cu normalmente nan sa di haci. Aruba Bank a contribui cu material pa por a caba di traha un cura rond di e “green garden” cu e skol tin como tambe verf pa e skol por verf e mediateca y e koffiekamer pa e docentenan. Aruba Bank ta comprometi na cumpli cu su “CSR” y di por aporta cu trabounan comunitario na diferente manera durante di aña. Pabien na tur docente cu di forma boluntario a uni pa yuda den e proyecto di Aruba Doet, dunando bek na comunidad.
ORANJESTAD - Despues di casi 40 aña, Kiwanis Club of Aruba tabatin e honor y privilegio cu un di su miembronan, Robert ‘Bob’ Spellen, por a ocupa e cargo di Gobernador di Eastern Canada and the Caribbean District 2019-2020. Un experiencia unico pa e famia di Kiwanis na Aruba, sinembargo locual a haci esaki mas memorabel ainda ta, cu Bob a ricibi e status di ‘Distinguished Governor’. Logrando e reconocimento aki, memey di un pandemia, tabata un reto mas grandi. E titulo di ‘Distinguished Governor’ el a logra cu: dedicacion, comunicacion, confiansa, responsabilidad, credibilidad, hopi empatia y siendo humilde, mas otro responsabilidad.
ORANJESTAD ? Diamars, 1 di juni 2021, tabata precies un aña cu Biba Bida tabata tin un encuentro cu su grandinan. Un fecha cu a scohe tambe pa prepara e grandinan pa temporada di horcan. Biba Bida durante Covid-19 a adapta na e situacion y a crea un “Buddy System” pa mantene contacto cu e grandinan via telefon. Tambe a bishita e grandinan algun biaha na cas durante 2020. Pero awor cu nos grandinan ta vacuna, a dicidi pa cuminsa cu e programa di actividad bek.
ORANJESTAD – Diabierna dia 28 di Mei 2021, CEDE Aruba conhuntamente cu Oranje Fonds, ta habri e dos dianan di Aruba Doet, e accion bolunario mas grandi di Aruba. E team di Aruba Doet ta sumamente contento cu, despues di postpone e evento di maart pa mei, awor si Aruba Ta “Doet”.Gobernador di Aruba, Alfonso Boekhoudt a efecta e apertura di e vento awe mainta plantando un mata.
SAN NICOLAS - E siman cu a pasa Filomena College Mavo na San Nicolas a haci entrega di algun premio special na un grupo di alumno. Pa Filomena College Mavo ta hopi importante, banda di e conocemento di e materianan escolar, pa e alumno desaroya tur e creatividad y talento artistico tambe.
(ADVERTORIAL)
ORANJESTAD - Hilton Aruba Caribbean Resort & Casino a celebra e retirada di e veterano culinario Chef Ehecutivo, Matt Boland. Boland ta reconoci mundialmente door di su creatividad y su training extensivo den cushinan clasico Frances na Paris. Door di esaki e la domina e trabao di chef ehecutivo na Aruba su resortnan di mas grandi birando un celebridad di chef na Aruba. E la haña e privilegio di traha pa ocho aña bao di e bandera di Radisson y tres aña como hefe culinario di Hilton. Su famoso steakhouse a bira un AAA Four Diamond restaurant na Aruba. Su compromiso y dedicacion tabata un inspiracion pa su coleganan, supervisors y managers.


text:
Kralendijk- Pa djaluna atrobe no tin kambio den e kantidat di kasonan aktivo di Covid-19 na Boneiru. Solamente 4 hende a pasa pa tèst djadumingu, di kual niun no tabata positivo. Ya ku niun hende a rekuperá ainda, e kantidat di kaso aktivo a keda na 4. No tin ningun hende interná den hospital pa motibu di Covid. Gobièrnu ta keda hasi un apelashon riba tur hende ku ta sinti algun síntoma ku por mustra riba Covid, pa pasa tèst. … [Read more] overKasonan aktivo di Covid ta sigui na 4
Boneiru
Boneiru ta gradisí sekretario di estado Blokhuis pa tur yudansa relashoná ku corona
Kralendijk - Den Haag, Durante nan bishita di trabou na Den Haag gezaghèber Edison Rijna i diputado Nina den Heyer tabatin un enkuentro ku sekretario di estado di Salubridat Públiko, Bienestar i Deporte, Paul Blokhuis. E mandatario, huntu ku un tim spesial … [Read more] overBoneiru ta gradisí sekretario di estado Blokhuis pa tur yudansa relashoná ku corona
Niun infekshon nobo pa djadumingo
Kralendijk- Ningun di e hendenan ku a pasa tèst pa Covid-19 djasabra, a resultá positivo, ku e konsekuensia ku no tin subida den kantidat di kaso total na Boneiru. Ningun hende a rekuperá tampoko i e kantidat total di kaso aktivo ta keda para na 4. Ya … [Read more] overNiun infekshon nobo pa djadumingo
Arthur Sealy: Karisia ku toke di rasismo
Miembronan di Konseho Insular i Kolegio Ehekutivo ta na Hulanda pa deliberá, kombersá sera konosí ku diferente instansia. Kiko ta e puntonan ku ta di importansia pa Bonaire no ta divulgá. Si no a bisa kiko ta bai hasi na Hulanda, mi pregunta na tur medio di … [Read more] overArthur Sealy: Karisia ku toke di rasismo
Kasonan di Covid-19 ta subi bai kuater
Kralendijk- Atrobe a haña un kaso positivo di Covid-19 na Boneiru. Kaminda na komienso di siman tabata tin un solo kaso, ku mira pa keda sin kasonan di Covid, tòg e kantidat di kasonan a bolbe subi algu. Ounke ku 4 kaso nan tur, e kantidat di kaso riba nos … [Read more] overKasonan di Covid-19 ta subi bai kuater
Investigashon Riba Insidente Na Jibe City Di Dia 16 Di Mei
Kralendijk - Manera ya a a bira konosí un fiskal di Ministerio Públiko BES i su partner tabata envolví den un situashon na Jibe City dia 16 di mei. Un habitante di Boneiru i partner di e fiskal a agredí otro. Ambos a hasi denunsia. Tin un investigashon … [Read more] overInvestigashon Riba Insidente Na Jibe City Di Dia 16 Di Mei
Sekretario di estado Paul Blokhuis ta bishitá Kòrsou i Boneiru
Kralendijk, Willemstad - Sekretario di estado Paul Blokhuis (VWS) ta bishitá e islanan Kòrsou i Boneiru di 12 di yüni te ku 17 di yüni. E tratamentu di e krísis di corona i bon kuido i bienestar na Hulanda Karibense durante i despues di e krísis di corona, ta … [Read more] overSekretario di estado Paul Blokhuis ta bishitá Kòrsou i Boneiru
Polis a hasi entrada den dos kas na Boneiru
Kralendijk - Awe mainta kuerpo polisial a realisá 2 entrada hudisial relashoná ku lei di opio. Na e prome sitio a konfiská opium i a realisá detenshon di un homber di inisialnan R.E.W di 57 aña di edat i G.A.B di 22 aña di edat. Den bario di Lagun a detene un … [Read more] overPolis a hasi entrada den dos kas na Boneiru
TCB a risibí varios ‘Influencer’, ‘Bloggers’, prensa internashonal i e tim di Diamond Public Relations na Boneiru
Kralendijk – Den luna di mei, Tourism Corporation Bonaire (TCB) den kolaborashon ku Diamond Public Relations a risibí varios ‘Influencer’, ‘Bloggers’ i prensa internashonal na Boneiru. Tambe e tim di Diamond Public Relations a bishitá Boneiru pa promé biaha, … [Read more] overTCB a risibí varios ‘Influencer’, ‘Bloggers’, prensa internashonal i e tim di Diamond Public Relations na Boneiru
Tin un kaso di Covid-19 nobo na Boneiru
Pa djaweps tin un kaso nobo di Covid-19 na Boneiru. Di un total di 13 hende ku a pasa tèst, 1 a resultá positivo. Pa e motibu ei awor aki tin 2 kaso aktivo na Boneiru. Ya pa basta dia no tabata tin niun kaso nobo na Boneiru. Segun dr. Marian Luinstra, e … [Read more] overTin un kaso di Covid-19 nobo na Boneiru


text:
A amplia e banko di dato di salú online di VIC ku dato riba nuebe tema mas. temanan akí ta kanser, kanser na pulmon, prevenshon, leshon, komportashon seksual riesgoso, kanser na tripa diki, kousa di morto, mortalidat infantil i depreshon.
A amplia e banko di dato di salú online di Volksgezondheid Instituut Curaçao (VIC) ku dato riba nuebe tema mas. E temanan akí ta enfermedat kardiobaskular, suisidio, ekspektativa di bida, trabou, kuido informal, grip, kánser na prostat i, por último, deporte i moveshon.


text:
Ayudo cu articulo di scol
Durante e temporada di vakantie grandi, famianan vulnerabel ta acerca Departamento di Asunto Social (DAS) pa pidi ayudo cu articulo di scol. Pa medio di esaki DAS kier splica den ki forma ta intermedia pa famianan cu mester ayudo cu articulonan di scol.
Colaboracion di organisacion
Departamento di Asunto Social ta depende riba colaboracion di organisacionnan pa por yuda cu articulonan di scol. Durante añanan anterior diferente organisacion tabata acerca DAS pa asina DAS yuda nan cu un lista di muchanan den necesidad. E lista cu DAS tabata traha tabata un lista adapta na e necesidad specifico di cada mucha. Ora e donacion yega DAS, DAS mes tabata partinan, pa asina semper respeta e privacidad di cada cliente. Durante e ultimo añanan, e cantidad di organisacionnan cu ta acerca DAS a baha y por hasta bisa cu aña aki ningun organisacion a acerca DAS.
DAS ta evalua e necesidad specifico di e mucha pa e aña escolar nobo y a base di un combersacion tabata traha un lista cu ayudo specifico cu ta consisti di e.o. uniform, keds, tas, agenda, y demas articulonan di scol. Algo sigur cu DAS tabata percura pe tabata pa evita pa e mesun mucha wordo yuda cu e mesun articulonan mas cu un biaha y asina duna e espacio pa mas otro mucha den necesidad haya e oportunidad di ricibi ayudo.
Tarea di Trahado Social
E trahado social ta ofrece sosten, conseho y guia na clientenan cu pa un of otro motibo ta den un situacion dificil. E por ta un problema na unda e persona no sa con pa sali di dje of e persona por tin un pregunta y ta desea un conseho. E aña aki DAS a intermedia pa mayoria di cliente cu tabata tin mester ayudo cu articulo di scol, cu Fundacion Pa Nos Comunidad (FPNC). Ademas di intermedia cu FPNC, e trahado social tambe a intermedia cu scolnan pa asina purba di yega na un areglo di pago.
Conclusion
DAS ta atende tur persona cu acerca DAS pa un ayudo cu articulonan di scol pero prome cu intermedia, e trahado social ta evalua cada situacion y tambe ta duna conseho profesional con pa yuda e famia stabilisa su mes financieramente y ta ofrece guia y conseho pa asina por logra stabilisa nan bida y asina mehora nan calidad di bida.
Pa mas informacion of pregunta por semper tuma contacto cu DAS su seccion Guia Social na telefon 528-1100. Tambe DAS ta invita bo pa ‘like’ su pagina di facebook “Departamento di Asunto Social” pa haya hopi ‘tools’ valioso riba tereno social.
Info / Contact
Pa mas informacion por busca den e alfabet menu riba homepage [S] Subsidio pa mayor of por tuma contacto cu Departamento di Asunto Social.Scroll To Top


text:
Djasabra durante di e tradishonal marshe krioyo di Mangazina di Rei, tabatin
presentashon di e buki Velos 2 dediká na Dui i Chana Diaz. Outor di e buki ta
George ‘Kultura’ Thodé, kende a kompilá e datonan i investigashon i a papia hopi
ku Dui Diaz tokante di konstrukshon di Velos 2. E buki ta ilustrá kon ta traha un
boto di piskadó, for di kuminsamentu te final. Riba e foto momentu ku Thodé ta
hasi entrega di e buki na Dui i Chana Diaz. (Foto: Rudolf Wout)
Presentashon buki Velos 2
Djasabra durante di e tradishonal marshe krioyo di Mangazina di Rei, tabatin


text:
Dianan di fiesta ta den porta y manera custumber sa tin cambio den orário y/of dianan cu ta operational. Asina Directie Voogdijraad ta participa cu nan ultimo dia di servicio na publico lo ta dialuna 23 di december próximo.
Directie Voogdijraad lo ta cerá entre 24 di december 2019 te cu dia 3 di januari 2020.
Nan lo cuminsa brinda servicio bek entrante entrante 6 di januari 2020.
Directie y personal di Directie Voogdijraad ta desea henter pueblo di Aruba
un feliz Pasco y un prospero aña nobo 2020.


text:
Un movemento nacional pa Sinergia Civico!
Must See TV!
E abreviacion di H.O.P.E. ta para pa e palabranan:
Honor, Oportunidad, Productividad y Excelencia.
Den "The People" Series por scucha ciudadanonan comparti nan conocemento y experiencia cu e palabranan H.O.P.E
"THE PEOPLE" SERIES:
H.O.P.E. acronym
Honor . Oportunidad . Productividad . Excelencia
Fundado LISETTE M. MALMBERG ta comparti su vision!
"A look at Myself" series
- INTRODUCTION CHAMPIONS OF AN AREA OF SUCCESS -
Introduccion Campeon di Exito di e diferente Areanan di Exito; Individuo, Famia, Comunidad, Nacion y Balornan. Cera conoci cu e coordinadornan di cada plataforma, cu ta plataformanan pa colaboracion caminda personanan y organisacionan ta invita pa uni forza, talento, conocemento y bini hunto pa pensa riba solucionan pa retonan cu nos pais ta enfrenta den cada area.
Sharleen Tromp
Coordinador Area di Exito: INDIVIDUO
Quilin Arends
Coordinador Area di Exito: FAMIA
Giovanni & Suzy Kock
Coordinador Area di Exito: COMUNIDAD
Rendell & Lay Hing de Kort
Coordinador Area di Exito: NACION
Emanuell Smith & Tabitha Smith-Heemstadt
Coordinador Area di Exito: BALORNAN


text:
AUDIO NOTARIO A ANUNCIA NOMBER DI E INTERESADONAN DEN REOI 1 Y REOI 2!
AUDIO NOTARIO A ANUNCIA NOMBER DI E INTERESADONAN DEN REOI 1 Y REOI 2!
Awe diabierna pa 11’or di mainta e proceso pa interesadonan entrega documentonan relaciona cu REOI1 y REOI-2 a cera oficialmente. Pa 3’or di atardi Managing Director, señor Rennie Arends den compania di Notaris Chamila Tromp, asisti pa su Compliance Officer a efectua apertura di e Dropboxnan digital.
Mester remarca cu ful e proces tabata uno digital, pues ningun documento fisico a wordo entrega. E proceso aki tambe ta algo completemente nobo pa Aruba. Cada interesado den e proceso aki tabata tin su propio Dropbox den cual e tabata por a suministra tur documento cu tabata wordo pidi. Ningun otro persona fuera di e interesado y notario tabata tin acceso na e Dropbox. Esaki tabata pa garantisa integridad di cada Dropbox. Den cuadro di transparencia den e habrimento di e Dropboxnan, tur interesado a haya e linknan via cual nan por a sigui e proceso di habrimento di e Dropboxnan. Prensa tambe por a presencia e acto aki.
Señor Rennie Arends na comienso a duna un splicacion breve di kico tanto REOI-1 como REOI-2 ta encera. Seguidamente Notario Tromp a pasa pa habri cada Dropbox individual. Na final di e acto a resulta cu tabata tin un total di 57 interesado den REOI-1, 38 a cumpli cu nan Due Diligence y 29 a manda nan Respondent Form. Pa REOI-2 tabata tin 44 interesado, 34 a cumpli cu nan Due Diligence y 25 a manda nan Respondent Form.
Awor cu e proceso aki ta tras di lomba, RdA y su Advisory Committee lo mester a scrutina cada un di e documentonan cu a wordo entrega pa e interesado y for di eynan traha un short list cu lo haya un invitacion pa haci un Binding Proposal.
Cu e proceso aki lo cuminsa un era nobo pa refineria di Aruba. Sea lo tin un refineria moderno ta wordo establece cu e tecnologia state-of-the-art cu lo ofrece empleo cu ta paga bon pa e ciudadano di Aruba of nos lo conoce un industria nobo cu lo reemplasa e refineria actual. Den e ultimo caso aki nos ta cera un capitulo di economia di Aruba cu a dura casi 100 aña.


text:
Desde 2014, partido ABO ta bogando pa transparencia den politica. Transparencia den tur sentido. Un partido politico no por sconde informacion pa pueblo y sigur no su gobernantenan of parlamentarionan. Pero lamentablemente esaki ta e caso, pasobra e clase politico tradicional a percura pa e pueblo humilde no mag di cuestion’e y cu e tin cu acepta loke e politico bisa.
Cada aña na e apertura di e aña parlamentario, diferente miembro ta declara publicamente cu no tin transparencia den gobernacion. Regularmente miembronan di parlamento ta declara cu transparencia ta esencial pa bon gobernacion. Pero ora e toca pa e mesun politiconan aki duna transparencia financiero y e bon ehempel, tur ta core of bay sconde. Tur ta keda practica e dicho di ‘scucha mi palabranan, pero no mira mi actonan’.
Pa falta di transparencia financiero, tin politiconan cu a drenta politica cu 10 florin den nan saco, pero awendia ta miyonario. Pa falta di transparencia financiero, tin politiconan cu ta hibando campañanan miyonario, pero ta poco ta tribi di puntra di unda e placa pa esakinan ta sali. Pa falta di transparencia financiero, ainda tin un parti di pueblo ta kere cu Aruba no ta bancarota y cu ta acepta e malgastamento di pueblo su placa pa enrikece e grupito privilegia como algo normal.
Den diferente comunicado, partido ABO a papia riba e tema aki y a ilustra cu e falta di transparencia financiero ta un di e causanan principal di e decadencia moral y social. Cu diferente partido a copia e mensahe aki pa probecho politico, partido ABO ta aplaudi y ta considera esaki como algo bon. Pasobra mas un pueblo sa di e consecuencia negativo di no duna transparencia financiero, mas lihe un pueblo culto por para esaki y scoge pa politiconan integro. Pero lamentabel pa constata cu tur e partidonan existente solamente ta uza e tema di transparencia ora e ta cumbini nan y como decoracion politico. A pesar di tur e palabranan bunita y promesanan di transparencia, te awe ningun partido politico a duna transparencia financiero!
Partido ABO no ta un partido di palabranan bunita so. Partido ABO ta demostrando semanalmente desde 2014 cu e ta un partido serio y di hecho. Na juli 2016, partido ABO a publica un articulo cu e titulo ‘Partido ABO no ta cumpra voto’, y desde diabierna 7 juli partido ABO a haci su relatonan financiero publico. E relatonan aki por wordo haya riba su website, www.aboaruba.org. Asina pueblo por mira exactamente cuanto participacion na e proceso democratico ta costa, di unda e fondonan ta bin y cu e no tin cu costa miyones na bandera, sticker, show y propaganda pa tapa pueblo su wowo. Tambe pueblo por mira cu tur e fondonan ta bini di donacion di pueblo mes y no comerciante. Nunca antes un partido politico a haci esaki boluntariamente. Partido ABO awor ta dunando e bon ehempel atrobe. Ban mira awo cua partido politico lo sigui. Spera cu esunnan cu lo sigui, duna tambe transparencia den e fundacionnan y companianan liga na e partido of politico cu ta pata pata cu placa y cu nan no ta bin gaña pueblo cu e fondonan ta bin di BBQ y rifa.


text:
Oranjestad – Dia 10 december 2019 sr. mr. David M. Passchier a huramenta como ambtenaar na Raad van Advies. Secretaris di Raad van Advies, mr. Albert Braamskamp, tawata e persona apodera pa Gobernador di Aruba pa den su nomber efectua e huramentacion.
Mr. Passchier a drenta den servicio di gobierno dia 1 di januari 2018 den funcion di consehero legal na Raad van Advies. Na e ocasion aki mr. Braamskamp a felicita e ambtenaar cu e huramentacion y a subraya e importancia di su trabou den interes general.


text: Increible locual a sosode cu tanto control estricto na airport di Aruba tanto na yegada como na salida. Un noticiero na Peru a raporta cu un homber hoben a yega na airport Jorge Chavez na Lima saliendo for di Aruba cu un rugtas conteniendo mas di 31 mill dollar cash. Mesora a confisca e placa y a pasa e sospechoso pa autoridad investigativo internacional. Ta conosi cu e cantidad maximo di placa efectivo cu por sali of drenta paisnan ta maximo 10 mil dollar. E pregunta cu ta surgi ta, con por ta posibel cu e homber aki por a sali for di Aruba cu e montante en efectivo aki?


text:
Bijbel Ta Contene Sabiduria di Hende?
E contesta cu Bijbel ta duna
Bijbel, tambe conoci como e Santo Scritura, no ta djis un buki cu tin palabranan di sabiduria. Wak loke Bijbel mes ta bisa: “Henter e Scritura ta inspira di Dios.” (2 Timoteo 3:16) Ban wak algun evidencia cu ta mustra esey:
Bijbel ta historicamente exacto. Ningun hende hamas por a comproba lo contrario.
E escritornan di Bijbel tabata hombernan honesto. Esey a pone cu loke nan a skirbi ta confiabel.
Bijbel tin un tema principal: e vindicacion di Dios su derecho di goberna humanidad y e cumplimento di su proposito pa medio di su Reino celestial.
Aunke a skirbi Bijbel miles di aña pasa, e no ta contene ideanan robes tocante asuntonan cientifico cu tabata comun den e tempo ey.
Tin hopi prueba historico cu ta mustra cu profecianan di Bijbel a cumpli.


text:
KRALENDIJK – Djamars último STINAPA a risibí un yamada ku posiblemente tin hende ta intentá pa kue karkó den e área di Lac. Rápidamente a manda polis, patruya di STINAPA i Marechaussee na e sitio pa tuma nota kiko ta pasando. A topa ku 3 persona ku tabatin un kantidat di karkó den nan poder. A konfiská 127 pida karkó i tur tabata ménos ku 4 aña, loke no ta permití pa saka for di laman. Ta trata di 3 persona i un di nan a logra kore bai for di e sitio.
Loke a sosodé ta un krímen, pasobra no por saka karkó for di laman den áreanan prohibí. Nos ta patruya hopi amplio pa evitá ku hende ta saka karkó for di laman. Nos ta hasi tur esfuerso pa konsientisá e hende pa no saka karkó for di lama. Ta trata di un situashon fastioso debí ku momentu ku saka tur e karkó for di den e kaska, no por hasi nada mas kuné, esta pone den laman pa e sigui biba. E kantidat di 127 karkó ta esun di mas tantu ku nos a gara durante 2020. Momentu ku gara un òf mas persona ku ta saka karkó for di laman ilegalmente, OM ta atendé ku e hende kiko ta e konsekuensia. Karkonan ku keda konfiská ta wòrdu entregá na un instansia komo donashon. E bia aki a entregá e karkonan konfiská na ‘Mental Health Caribbean’.
Pa kuementu di kref ta te despues di òktober por kue kref. Mensahe pa esnan ku ta pensa pa bai kue kref òf karkó ta bon pa tene kuenta ku no ta permití. Kref ta pone webu durante di e temporada aki, di aprel te ku òktober. Pues ta importante pa laga nan den laman ku tur trankilidat. Si stroba nan, e por tin konsekuensia serio pa futuro, kaminda por pèrdè nan eksistensia. Nos sa ku hende gusta e kosnan aki, sinembargo ta bon pa nos mes, pa no kue nan sino nos ta perhudiká tur kos ku karkó i kref nan eksistensia.
Si un persona tuma nota di algu straño tokante kuementu di kref òf karkó, por bèl na number di telefon 777-8444, 717-8444, 786-8444 òf por bèl polis i nan ta tuma kontakto ku STINAPA.


text:
Universidad di Aruba ta invita tur studiante di Colegio Arubano, International School of Aruba,avond HAVO/VWO, EPI y di tur esnan cu ta interesa pa inicia un estudio di enseñansa avansa na Aruba, pa asisti na e mainta di informacion cu ta tuma luga Diasabra 6 di april 2019 di 9:30 A.M. pa 1:00 P.M.
Riba e dia aki lo duna informacion di e Facultad di Derecho (Faculteit der Rechtsgeleerdheid – FdR), Facultad FinancieroEconomico (Financieel Economische Faculteit – FEF), Facultad di Turismo y Maneho (Faculty of Hospitality and Tourism Management Studies – FHTMS) y Facultad di Arte y Ciencia (Faculty of Arts & Science – FAS) y SISSTEM cual ta nos programa nobo cu a cuminsa e aña aki na augustus 2019. Riba e dia aki tur studiante cu ta interesa pa studia na Universidad di Aruba, eproximo aña academico tin oportunidad tambe pa haya informacion general y lo tin oportunidad pa papia cu studiante y docente nan di e facultad nan.
Awor cu orgullo nos por bisa nos tin cuater facultad cu 11 programma y un aña di preparacion (Academic Foundation Year). Nos programma mas nobo ta SISSTEM (Sustainable Island solutions through science, technology, Engineering and Mathematics).
E estudio aki lo ta den cooperacion cu KU Leuven (Belgica), University of the West Indies (Jamaica) y Oregon University (USA). Un isla cu tin un solucion sostenibel por medio di ciencia, technologia, engeneria y matematica lo incorpora polisa nan sostenibel riba un nivel academico. Asina por duna sosten na tur luga nan chikito y na mesun momento educa e sector laboral cu tin e capacidad y abilidad pa haci e polisa nan aki un realidad.
Nos ta brinda e graduadonan di scol secundario y otro interesado e oportunidad pa por aplica y asina sigui un estudio pa obtene un titulona nivel di ‘Bachelor’ of ‘Master’.
Orguyosamente nos tin un relacion estrecho y bon cu diferente Universidad/Hogeschool Hulandes, Universidad Mericano y cu otro universidad acredita den region.
Como studiante di Universida di Aruba no solamente bo por haci un programa di inter cambio pero tambe bo por bai haci bo pasantia (stage) afo. Pa esaki tambe nos tin acuerdo cu Universidad nan di Hulanda y Merca pa yuda supervisa y guia nos studiante nan cu opta pa haci esaki.
Esaki ta un muestra di e crecemento di Universidad di Aruba den e ultimo aña nan. E convenionan cu Universidad di Aruba ta cera cu universidad reconoci mundialmente ta na bienestar di tur nos studiantenan.
Bo futuro ta den bo man!
Universidad di Aruba kier a invita un y tur cu ta interesa pa pasa e mainta aki pa haya tur informacion necesario pa asina por haci un bon escogencia pa nan futuro. Mayor cu tin yiu na scol secundariotambe ta bon bini pa haya sa mas tocante e estudio cu nan yiu ta desea di haci y asina por yud’e scohe e pakete adecuado na scol secundario. Cu un bon pakete esaki lo facilita e admision na un di e facultadnan mas lihe. E mainta aki lo tin hopi informacion valiosocu lo wordo duna y pesey mes ta importante pa atende e dia aki pa asina por tuma un decision corecto tocante bo futuro!
Programma:
Di parti studiante nan y staff/ personal di Universidad di Aruba nos kier un biaha mas invita tur esnan cu lo ta interesa of no sa ainda kico nan kier studia pa bin join nos Diasabra ,6 di April pa asina bo haña tur informacion di kico tur bo por haci aki mes na Aruba! Pa mas informashon por jama: 526-2200 of manda un email na osa@ua.aw of bishita nos website www.ua.aw , nos Facebook of Instagram


text:
Tin mando ta nifiká asumí responsabilidat, i tambe tin e oportunidad di determiná e rumbo di e barku. Generalmente, na komienso di e kaminata komo lider, e persona ta pone atenshon na su manera de funshoná i komuniká. Sigun tempu ta pasa i sirkunstansianan, desepshonnan i situashonnan inesperá ta presentá, hopi kos ta kambia. Bo ta korda ahinda kiko ta e esensia i alegria di ta un lider? E buki aki ta pa yuda bo (re)deskubrí e diseño de Dios pa ku liderazgo y su forma di funshoná. Sea alerta, i no permití pa e enemigo guia bo na e kaminda di kontrol eksesivo, deseo pa poder i manipulashon.
Log in to your account or create your own account.login
Give your opinion and be the first to write a review.


text:
Esaki ta palabranan di meneer Maduro, ex cliente di Stichting Reclassering en Jeugdbescherming Aruba.
Un persona cu a comete varios delito den pasado, pero cu a sa di cambia y mehora su bida cu e actitud corecto, bao guia di Reclassering y varios instancia.
Den un entrevista special, meneer Maduro ta duna su testimonio y conta con e cursonan cu el a sigi durante su trayecto cu Reclassering a yud’e cambia su forma di atende cu su emocionnan y con pa controla su rabia.
E trahador social cu a duna meneer Maduro e guia necesario durante su proceso di reintegracion, tambe tabata presente y a splica cu e actitud habri di meneer Maduro, y su motivacion pa ricibi ayudo y pa aplica e tareanan cu e tabata ricibi, a haci e proceso mas ameno.
Riba dia 8 di mei 2021, Stichting Reclassering en Jeugdbescherming a cumpli su di 60 aniversario.
Durante e ultimo decadanan, e fundacion a duna servicio na nos comunidad y a logra realiza varios proyecto importante riba tereno di reintegracion y raportacion na Ministerio Publico.
No tur cliente cu yega na Stichting Reclassering en Jeugdbescherming ta mesun motiva pa cuminsa cu nan trayecto, mirando cu esaki ta bao orden di Huez of Fiscal.
Den cuadro di e celebracion di 60 aña di existencia di Stichting Reclassering en Jeugdbescherming Aruba, e fundacion ta presenta un programa di radio special na Massive 103.5 FM awe diahuebs, 27 di mei 2021 pa 3’or di atardi.
E programa ta wordo presenta pa Tabitha Smith-Heemstadt y lo ta disponible tambe via e Facebook page di Stichting Reclassering Aruba riba e mesun fecha y orario.
Den e programa aki por scucha e testimonio completo di meneer Maduro y tambe su conseho pa hobennan y comunidad en general pa no cai den mal caminda. Un entrevista impresionante, for di experencia di un persona cu a pasa aden di berdad.


text: Diasabra madruga a drenta informe di un accidente panort di e Kazerne di Bombero na Tanki Flip, mesora a dirigi un patruya na e sitio. Na yegada di e patruya a nota con un takelwagen a yega para di tal forma pa lanta e auto, ademas polis a wak e auto Chevrolet Aveo A60394 kibra banda drechi dilanti y un palo di luz full kibra benta abao. Ora polis a yega cerca di e chauffeur di e auto a nota cu esaki lo ta bao influencia di alcohol y mesora a detene pa a ocasiona un accidente estando bao influencia di alcohol y a confisca e vehiculo. Afortunadamente ningun hende a resulta herida.


text:
TOUR REGELS JULI 2021
Regla i rekomendashon di " Leu Fo`i Kas Tours"
Na tur nos reunionan nos ta splika masha hopi kos entre otro: No keda sin tuma un reis en ziekteverzekering. Si na bo pais por, anto tuma tambe un annuleringsverzekering. Ku nos eksperensha nos a ripara ku kasi 20% di nos hendenan no ta hasi esaki, pero ta nos deber di avisa i rekomenda esaki. Borgsom pa garantisa bo reservashon no ta worde duna bek. Kambio di regla for di 1 di Mart 2020.
No mas ku 1 maleta grandi di tamano normal pa persona, i si ta posibel un maleta duru ku wiel abou, pasobra na Europa den kasi ningun hotel tin bellboys i tambe segun e reglanan di aktualidat pa e busnan internashonal mester paga ektra plaka pa tur kilo ariba 25 kilo.
Nos tour ta basa ariba kamber dòbel, i ora un pasahero ta bai su so nos ta buska un bon hende pa parti su kamber kune manera tur otro tours ta hasi. Ta hopi duele pa un persona mester paga 42% mas pa un kuarto singel, solamente si e mes ta desea esaki. Tripel ta hopi difisil den varios hotels na Europa. P`esey e tour aki ta basa ariba 2 of 1 persona den kamber. Dòbel of singel. Tin biaha ariba un of otro tour por logra ku esnan ku kier bai den un triple por hanja esaki den 8 di kada 10 hotels ku nos bai. Pero sigur no den tur hotels.
Nos paradanan di salida ta: Un hotel na Schiphol (IBIS) of un hotel den bisendario di Schiphol.
Korda di bini ku boso remedi di kustumber ku bo tin konfiansa aden.
Salida ta dia 12 di Juli for di Schiphol of bisendario pa 8:00 di mainta.
Regreso ta dia 30 di Juli entre 18:00-19:00 na Schiphol of bisendario.
Un bon kuminda kayente ta kosta entre 18€ pa 19€ i e bebida apart. Esnan ku gusta kome 2 biaha kuminda kayente pa dia mester kalkula esaki 2 biaha pa persona. Kuminda kayente no ta inklui.
Den nos "Super Europa Tour" di Juli 2021 ta inklui entre otro: Bus moderno di kalidat ku servisio na bordo, hopi bon hotels ku desayuno inklui. Tours bunita ku mi persona of ku guianan profeshonal den varios siudat i un tour ariba e riu Seine den boto na Paris. No inklui ta: Un trip pa bai den e teleferiko na Zwitserland ku solamente esnan ku no tin hoogtevrees i hoge bloeddruk. Algun extra tours of evenementos ta worde ofrese pero no ta obliga di partisipa.
Pa esnan ku ta desea di bai subi den e teleferiko i no tin hoogtevrees of hoge bloeddruk e ta kosta pa hende grandi entre 75 € i 85€ depende di e kurso di e dia i pa mucha serka 45 Euro. E ta algo fabuloso.
DANKI PA BOSO KONFIANSA I PASA UN TREMENDO VAKASHON.


text:
“Traficacion di hende ta un delito contra e derechonan humano cu tur hende mester bringa”
Dialuna mainta, Prome Minister Evelyn Wever-Croes hunto cu Minister di Husticia Andin Bikker, tawata invita na e lansamento di e campaña di conscientisacion di traficacion y contrabando di hende. Esaki a tuma luga cu un video cortico na Imax Theatre Gloria. Prome Minister na e ocacion a probecha den su discurso, pa enfatisa riba e hecho castigabel aki na unda cu desde comienso di gobernacion, Gabinete Wever-Croes a pone e debido atencion na e problematica aki.
Problematica di e crisis di Venezuela y su impacto akinan na Aruba ta algo cu desde e prome dia di gobernacion di Gabinete Wever-Croes, tabata un punto di prioridad riba agenda. E magnitud di e crisis migratorio aki tur hende por a sinti’e na Aruba. El a bira bisto y nos mester a haci algo. Aparte di esey, Aruba tabata tin su mesun crisis financiero, crisis social sinembargo, e crisis di Venezuela aki mester a haña su atencion urgente.
Mirando e intensidad di e trabou tanto local entre e autoridadnan migratorio pero tambe internationalmente cu organisacionnan cu ta bringa pa protehe derecho humano, Prome Minister a apunta dos ‘ketenmanagers’ na principio caba pa por atende cu e crisis aki. Sra Gina Lopez, cu awe ainda ta encarga cu e trabou aki di Andy Lee cu te cu fin di aña pasa tambe tabata den e funcion aki. Nan prioridad tabata pa mantene un bon relacion cu organisacionnan local y international y pa por pone atencion inmediato na e retonan riba e tereno aki.
Awe e retonan riba e crisis migratorio a haña nan atencion. Aruba a haña ayudo di Gobierno Hulandes di cual nos ta hopi agradecido. Na mei di 2018 durante bishita di Prome Minsiter na Hulanda, el a haci un peticion pa asistencia financiero pa atende cu e impacto di e crisis migratorio di Venezuela na Aruba. E tempo ey Hulanda no tabata convenci cu e ta un asunto local pero poco poco papiando di e tema den eerste kamer, tweede kamer y tur otro oportunidad cu nos a haña, a logra pa Hulanda aproba un suma di 23 miyon euro pa atende cu e impacto di e crisis di Venezuela den e islanan.
E suma aki a wordo reparti riba diferente categoria y finalmente e suma cu tabata tin pa Aruba por atende cu e crisis aki tabata 7 miyon euro. Aruba mester a presenta diferente proyecto pa asina por demostra con esakinan por mitiga e problemanan cu ta wordo causa na Aruba y con por atende cu e problemanan cu ta wordo causa p’e crisis. Na final un total di 41 proyecto a wordo aproba cual 28 di nan ta den categoria di ‘vreemdelingen keten’ y 13 di nan den categoria ‘overige’ cu ta entre otro educacion, labor y siguridad.
E 28 proyectonan cu ta den categoria di ‘vreemdelingen keten’ di cual mi kier gradici colega minister Andin Bikker hunto cu tur e otro departmentonan cu a traha hopi duro pa e proyectonan aki wordo aproba. Bureau Rampen Bestrijding Aruba ta esun cu tin e coordinacion principal y tambe ta responsabel pa por maneha e fondonan. Pa cada categoria e ‘vreemdelingen keten’ y pa ‘overig’ a nombra un coordinador specifico. Aparte di esey tambe tin gruponan di trabou interdepartamental cu tin mas di 2 aña trahando den ehecucion di cada un di e proyectonan aki.
E pandemia berdad a causa un retraso tanto na Hulanda como na Aruba pero un gran parti di e proyectonan ta andando y ta casi den fase final.
“Un aspecto tristo, peligroso y preocupante di e crisis migratorio ta e traficacion y contrabando di hende, mensenhandel, mensen smokkelen. Traficacion di hende miho conoci como esclavitud moderno, ta un delito contra e derechonan humano y esey ta algo cu mi kier haci un apelacion riba tur hende pa bring’e. E delito aki ta causando y costando hopi victima rond di mundo y Aruba probablemente no ta un excepcion. Como gobierno responsabel di e pais aki, nos no por para un banda y laga esaki pasa. P’esey e campaña aki di conscientisacion ta hopi importante. Nos ta trata di hende y nos mester evita esaki pasa den nos pais. Sea ta nos mesun hendenan of imigrantenan cu ta wordo abusa door di nos mesun hendenan, esaki ta un fenomeno cu mester wordo bringa.
Awe ta lansamento di campaña di conscientisacion. Mi kier a gradici tur esnan cu ta envolvi den e organisacion y pa tur e esfuerso duna pa yuda bringa e negoshi sushi aki. Esaki ta algo cu ni gobierno, ni nos, ni boso por haci’e boso so. Nos mester di henter e comunidad di Aruba”, Prome Minister Evelyn Wever-Croes a termina bisando.


text:
Rooi Bosal – Diahuebs atardi algo pasa di 6’or polis di Santa Cruz a bay un adres na Rooi Bosal, unda un brommer a accidenta.
Na yegada polis a pidi pa W.E.B debi cu e brommer a dal contra cura di un cas y ranca e meter di awa causando cu masha hopi awa tawata bay perdi.
E hoben motociclista den e impacto a haya golpi na pecho y tawata keha di basta dolor na pecho.
Departamento di trafico a ser pidi debi cu e hoben no tin rijbewijs.
Por a mira un brommer Suzuki den cura di e cas y algun familiar di e hoben tawata presente.
Un famia di e motociclista tawata bisa, ” ma bisabo pabo no bay core brommer awe”.
Polis di trafico y W.E.B a yega y por a mira cu mesora empleadonan a traha y stop e awa di bay perdi.
Paramediconan na nan yegada a bay atende cu e hoben y despues di algun minuut por a miranan ta hinke den ambulance kehando di basta dolor.
Agente di trafico despues di a tuma tur dato a bandona e sitio hunto cu W.E.B .
Ambulance mientrastanto a hiba e hoben Hospital y famia por a bay cu e brommer.


text:
Henk Kamp i Hellen van der Wal renombrá komo miembro di C(A)ft
Henk Kamp i Hellen van der Wal renombrá komo miembro di C(A)ft
Den Haag – Tantu señor Henk Kamp komo señora dr. mr. Hellen van der Wal ta bai kuminsá un di dos término den e Kolegionan di supervishon finansiero. Entrante 1 di yüli ta renombrá Henk Kamp riba proposishon di Hulanda komo miembro di Kolegio di supervishon finansiero (Cft) Kòrsou i Sint Maarten i di Cft Bonaire, Sint Eustatius i Saba pa un periodo di tres aña. Pa e Kolegio di supervishon finansiero di Aruba (CAft) su renombramentu ta drenta na vigor entrante 1 di ougùstùs 2021 pa e mésun periodo di tres aña. Pa e Kolegio aki ta renombrá señora Hellen van der Wal tambe, pa e mésun periodo i entrante e mésun fecha. A trata e renombramentunan resientemente na nivel ministerial i lo efektuá nan pa medio di un Dekreto Real.
Henk Kamp i Hellen van der Wal ta miembro di C(A)ft for di zomer 2018. Banda di su miembresia di e Kolegionan, Henk Kamp aktualmente tin vários funshon sekundario, entre otro komo presidente di e asosashon sektorial di e organisashonnan ku ta aktivo riba tereno di kuido i ayudo di personanan di edat avansá, di enfermonan (króniko) i di hubentut, i tambe komo presidente di Konseho di Supervishon di un hòspital. Hellen van der Wal entre otro ta presidente di Dutch Caribbean Nature Alliance i vise presidente di Konseho di Supervishon di Aruba National Parks Foundation.


text:
Partido AVP un biaha mas lo brinda su ayudo na comunidad cu Inkomstenbelasting
Partido AVP un biaha ta brinda su ayudo na comunidad na momento di yena nan formulario di inkomstenbelasting. Manera tur aña, boluntarionan di Partido AVP ta pone nan mes disponibel pa yuda e comunidad yena nan formulario di belasting.
E aña aki esaki lo ta diferente.
Mirando efecto di e pandemia a trece cu ne, regla y medidanan estricto cu mester tene cuenta cu ne, Partido AVP a adapta e servicio y procedura pa asina sigura e bienestar di e comunidad.
E biaha aki lo no tin e opcion di sinta na cas di Partido pero lo pidi tur hende yama pa traha nan cita, pasa laga tur documento y e boluntarionan lo traha riba esakinan. Despues lo yama bek pa asina por pasa busca documentonan bek.
Fechanan cu lo ta importante pa boluntarionan por brinda e yudansa lo ta lo siguiente:
Dianan pa yama y haci cita:
October 26-30, ta tuma yamada pa haci un cita entre 9:00 am-4:00 pm. Por yama na 5830911.
Documentonan tin cu trece pa por haci e cita.
· Documentacion di interes (prestamo,hypotheek, credit card)
· Documentacion di prima di Seguro
· Documentacion di loonopgave 2019
Dianan pa entrega: di 2-6 di november
Papelnan necesario pa yena e IB lo haci afspraak di 15 minuut pa cada persona, bijv. 4:00-4:15 pm te cu 7:00 pm.
Durante e cita mester tin e siguiente documentonan:
· Documentacion di interes (prestamo,hypotheek, credit card)
· Documentacion di prima di Seguro
· Documentacion di loonopgave 2019
Desde 23 di november lo cuminsa yama e hende nan bek pa traha un cita nobo pa nan bin y busca nan papel nan bek. Dia nan stipula 23-27 y 30 di november y 1-2 de december. Entre 3:00 pm y 7:00 pm


text:
Huez cu veredicto di āSalomonā… Parlamento mester regla despues…
Hopi interes tabatin pa e veredicto di huez den e caso entama pa partido opositor AVP. Nan no a keda contento cu e decision...
Controla politico ora drenta…Of ora nan sali…?
Falta dos dia pa yega na fecha di eleccion y ainda nos por haya un par di sorpresa relaciona cu eleccion. Un di nan...
Si bo no tin permiso mas…Ta ken ta paga gasto medico…?
Ultimamente nos a topa cu varios persona cu den cierto caso tin bastante aƱa ta biba na Aruba, pero cu a prefera di conserva...
Comeback di Caya Grandi… Den pleno campaƱa…
De repente a resulta cu nos tin algo cu yama Caya Grandi. Si no ta pasobra nos Promer Ministro siman cu a caba a...
Despues di debate… Opcion pa goberna…?
Cu e debatenan tras di lomba, y faltando menos di un siman pa eleccion tuma lugar, di berdad nos por papia di e recta...
Debate electoral di Camara di Comercio; Tema ācorupcionā a percura pa candela
Cu participacion di tur 12 candidato lider di partido den proximo eleccion pa parlamento, diahuebs anochi Camara di Comercio a organisa su di dos...
Hulanda por bin yuda… Pero ta nos mester hacie…
Raad van Advies a entrega un obra di conseho extenso, cu ta recomendable pa tur esnan cu kier tin un opinion fundamenta di e...
(Falta di) transparencia… Atrobe den wega…
Tin dia cu bo ta casi cansa di e manera di opera, no solamente di gobernacion, pero di tur loke ta alrededor di esaki....
āRescateā na man… Di esun cu buraco den man…?
Ta inevitable cu na cierto momento nos mester toca e temanan cu ta forma parti di e discusionnan, tin vez cayente, den pueblo. Por...
Economia ta recupera… Pero ta innova…?
Economia a cuminza move, esey sin discusion ta asina. Faltando 10 dia pa eleccion, esey ta un bonus pa e gabinete demisionario. Ta parce...


text:
Nos a drenta aña electoral 2017 y ya caba por mira algun partido preparando pa subi caya y campaña. Varios partido ta cla y a cuminsa caba mientras cu otronan ta den nan ultimo fase di preparacion. Nos a acerca e diferente partidonan cu ta bayendo eleccion y lo ta siguiendo nan pasonan durante e proceso electoral compartiendo cada desaroyo cu presenta. Segun e desaroyo di eleccion, nos lo bini cu entrevistanan bayendo mas profundo den e vision di cada partido. Den e manera aki abo como votador por keda informa y tin un bista mas amplio pa yuda bo cu bo decision di voto. Awe nos ta continua cu Red Democratico Aruba (RED)
RED – Un partido pa progreso
Ricardo Croes, lider di partido Red ta bisa nos cu nan ta considera nan mes como un partido cu ta concentra riba progreso. Croes: “Cu esey nos kier bisa cu nos meta ta pa hiba Aruba pa dilanti, wak progreso mundial y wak kico nos por aplica ariba nos pais.” Locual ta diferencia partido red cu otro partido, segun sr. Croes, ta cu entre otro nan nunca tabata parti di ningun mal gobernacion. “Nos nunca a haya e oportunidad ni pa haci malo of pa haci fout ni pa ser tilda di ningun corupcion cu cosnan asina. E diferencia ta, cu partido Red Democratico, den nomber di profesor dr. Rudy Lampe, como parlamentario a pasa entre otro cuarenta mocion den su periodo den parlamento di Aruba.” Ricardo ta sigui bisa cu tur hende por investiga pa nan mes y lo realisa cu gran parti di ehecucionnan di proyectonan ta a base di mocionnan di dr. Lampe. Sr. Croes ta menciona tambe como ehempel cu sr. Dangui Oduber di partido Mep a bin dilanti cu su cambio pa kiesverordening, y esaki ta algo cu Red a bin ta para pe desde principio caba. “Nos ta contento cu esey si, no compronde nos malo. Pa e motibo ey nos ta haci acuerdonan interno pa cu e cantidad di voto cual ta determina ken den Red Democratico ta bay parlamento.” Red Democratico ta desea pa pueblo di Aruba realisa cu nan ta consisti di hendenan serio y capacita cu tin Aruba na pecho anto segun sr. Croes, cu no tin materialismo of oportunismo na pecho. “Manera cu nos por mira otro partidonan cu ta uza oportunidad pa haci nan mes mas rico, esey no ta nos. Red Democratico ta un di e opcionnan corecto pa eleccion di 2017 y nos ta desea pa pueblo lanta y realisa cu nos no por sigui manera cu nos a bin ta sigui. Pa cual motibo awoki tin tur e diferente temanan aki riba caya.”
Preparacionnan
Otro candidato, drs. Nora Eleonora, tin un trayectoria largo cu partido Red for di un principio pasobra e ta bisa cu esaki ta un partido cu definitivamente ta para pa pueblo. “Nos a cuminsa na drecha nos cas cual tabata nos prome lema. Cu oreanan grandi nos a scucha pueblo, kico ta biba den pueblo y con nan kier nos representa nan. Esaki ta e diferencia mas grandi di tur otro partido cu nos kier trece e bos di pueblo den parlamento,” sra. Eleonora ta bisa. Na momentonan aki e partido ta reuniendo cu candidatonan tentativo pa trece candidatonan nobo. Ta uzando rednan social pa trece puntonan pa dilanti cu nan ta kere cu mester atencion. “Anto nan ta hopi, paso ta cua ministerio no tin problema?”, Ricardo ta remarca. Riba locual ta preparacionnan di campaña, e ta sigui bisa nos cu: “Ami ta kere cu campaña mester ta den un forma mas neutral caminda cu no necesariamente mester expone e persona pa cua partido e ta vota. Ami ta kere cu hendenan mester pone atencion na debatenan cu mester wordo organisa. Den un forma cu tur partido mester wordo invita y tur rekisito mester conta pa tur partido.”
Pueblo a cuminsa habri wowo
Ricardo ta bisa cu nan a cuminsa parti algun sticker tambe pasobra tin hende cu kier demostra cu cua partido nan ta afilia, cual nan ta respeta derecho di tur hende. Ricardo: “Pero nos a realisa si cu e campaña aki ta hopi keto. Si bo wak rond bon, na momentonan aki den pasado tin hopi mas autonan y casnan cu banderanan. Pero pueblo a cuminsa habri wowo y realisa cu campaña politico por tin consecuencia financiero, social y laboral pa nan si nan demostra cu nan no ta pro e gobierno principalmente. Y despues tin ora hasta si nan demostra cu nan ta pro un di e partido grandinan, anto e partido ey en cuestion no haya un oportunidad den gobierno y tin di persecucion.” Pues pa e motibo aki segun partido Red, nan ta haya cu al contrario enbes di e hende ser exponi, laga e politiconan y partidonan haya suficiente publicidad pa trece nan plan pa dilanti pa e siguiente gobernacion.” Tin hende cu ta invita e partido pa bay nan cas cual nan ta bisa cu ta bon bini pa cualkier cu ta interesa di sa mas di e partido. Eleonora: “Yama bo famia pa tur hende bini hunto y scucha kico nos ta para pe anto kico nos por haci pa boso. Segun Ricardo ta conclui, pa partido Red ta importante cu tur debate politico haya cobertura amplio di media pa asina tur hende por hay’e pa medio di noticia, online y den television na nan cas caminda nan no ta exponi pa bay un actividad si nan no kier pa ser tilda of persigui.
Video di entrevista cu Partido RED
#ELECCION2017 Lo bini cu entrevistanan bayendo poco mas profundo den e vision di cada partido. Den e manera aki abo como votador por keda informa y tin un bista mas amplio pa yuda bo cu bo decision di voto.
Posted by Bon Dia Aruba on Tuesday, April 18, 2017


text:
ORANJESTAD – Diaranson mainta 12 di april 2017 Minister Sevinger y representantenan di Dr. Horacio E. Oduber Hospital y Institutonan di enseñansa Secundario y Avanza, a efectua firmamento di dos protocol importante pa e sectornan concerni.
Pa loke ta e protocol cu ta toca e sector medico ta trata aki mas bien di un actualisacion di e protocol existente y un ampliacion di e grupo di interes cu ta wordo sirbi cu e protocol aki.
Mientrastanto pa loke ta trata e protocol cu e sector di enseñansa Secundario y Avanza, esaki ta un protocol completamente nobo. Cu e protocol aki ta spera di por duna un stimulacion importante na realisacion di un economia di conocimento, y diversificacion di nos economia.
E protocolnan lo drenta na vigor entrante dia 1 di mei 2017.


text:
CTB ta premirá kresementu den turismo di estadia pa e lunanan benidero
CTB ta premirá kresementu den turismo di estadia pa e lunanan benidero
Willemstad – 9 di yüni 2021 – Durante un konferensia di prensa awe, Paul Pennicook, direktor di Ofisina di Turismo di Kòrsou (CTB) a presentá informashon aktualisá di e kantidat di turista di estadia ku a bishitá Kòrsou, e kantidat di buelonan pa Kòrsou i e inisiativanan di merkadeo di mas importante ku ta keda ehekutá na e momentunan aki den e merkadonan prinsipal pa Kòrsou. Apertura di e konferensia di prensa tabata na enkargo di Minister di Desaroyo Ekonómiko, Dr. Steven Martina kual a suprayá e importansia di e sektor di turismo pa por sigui empuhá desaroyo ekonómiko.
Turismo di estadia aña 2020
CTB ta indiká ku 2020 tabata un aña difísil komo konsekuensia di e pandemia Covid-19. Riba nivel global turismo internashonal a registrá un kaida di 74%. Region di Karibe a konosé un kaida di 67% miéntras Kòrsou a registrá un kaida di 62%. For di momentu ku e restrikshonnan di biahe a keda eliminá na yüli 2020 Kòrsou a kuminsá registrá kresementu riba un base mensual. Pero lamentablemente pa motibu di e konseho di biahe negativo anunsiá pa Gobièrnu Hulandes na komienso di desèmber 2020 poniendo Kòrsou riba kódigo oraño, e kantidat di turista di estadia a kuminsá registrá un bahada.
Turista di estadia promé i di dos kuartal 2021
E echo ku Kòrsou a keda poné riba kódigo oraño tabatin un impakto negativo riba e kantidat di turistanan for di Hulanda pa loke ta trata e promé 4 lunanan di 2021. Sinembargo, pa motibu di e merkado di Estádos Unídos, por a mira ku tiki tiki e sifranan a kuminsá mustra mehorashon registrando 10.118 turista di estadia na luna di mart 2021. Pero na aprel 2021 a registrá un kaida kaminda un total di 3.520 turista di estadia a keda risibí. Esaki komo konsekuensia di e echo ku Kòrsou a bai den lockdown delaster siman di mart 2021 komo konsekuensia di e oumento di kasonan positivo di Covid-19 na e momentu ei.
Mei 2021
CTB ta raportá un kantidat di 8.843 turista di estadia pa luna di mei. Kòrsou a risibí 5.440 turista prosedente di Europa di kual 4.792 a bishitá nos for di Hulanda miéntras 222 a bini for di Alemania.
Na mei, 44% di turistanan prosedente for di Europa a keda den un ‘resort hotel’ (esta hotèl chikí, grandi i bùngalo). E averahe di anochi pa turistanan for di Europa tabata 13.5, miéntras na mei 2019 un averahe di 9.0 anochi a keda registrá. Esaki ta 50% kresementu den kantidat averahe di anochi. For di Estádos Unídos un kantidat di 2.232 turista a bishitá Kòrsou. E kantidat di turista for di Estádos Unídos ta moviendo den bon direkshon mirando ku awor turistanan for di tur 50 estado por bishitá Kòrsou. For di Sur Amérika un total di 350 turista a bishitá Kòrsou, 60% ta prosedente for di Colombia. For di Karibe un total di 473 turista di estadia a keda risibí. Mayoria di e turistanan aki ta prosedente di e paisnan den Reino Hulandes. Adishonalmente, pa loke ta trata e promé 7 dianan di yüni un total di 4.398 turista a keda registrá. “Despues di a pasa den un temporada basta difísil na luna di mart i aprel pa motibu di e situashon di Covid-19 den nos merkado prinsipal esta Hulanda i aki na Kòrsou, ta bon pa mira ku e kantidat di turista a kuminsá oumentá atrobe. E temporada di zomer ta mustra prometedor”, asina Paul Pennicook a remarká.
Konektividat buelonan pa Kòrsou
CTB a kompartí un skema di buelo aktualisá pa e lunanan benidero. E skema ta kontené oumento di frekuensia di buelonan i rutanan nobo pa Kòrsou. E skema nobo aki lo alsa e potensial di kresementu den kantidat di turista di estadia pa e lunanan benidero i sobrá di 2021.
Oumento den frekuensia di buelo i skema di buelo aktual
Entrante yüli, KLM i TUI lo oumentá nan frekuensia di buelo for di Amsterdam pa Kòrsou. KLM lo oumentá su buelonan diario pa 2 biaha pa dia miéntras TUI lo oumentá di 5 pa 12 buelo pa siman. For di Nort Amérika, American Airlines tin buelonan diario prosedente di Miami i for di Charlotte 1 buelo pa siman. Ademas jetBlue tin 3 buelo pa siman for di New York. Avianca tin 2 buelo pa siman for di Bogotá miéntras COPA a start djasabra último ku 2 buelo pa siman for di Panama. Na yüli, COPA lo oumentá nan frekuensia di buelo pa 4 biaha pa siman. Wingo tambe lo start bèk ku 2 buelo pa siman for di Bogotá na yüli próksimo. Pa loke ta trata área di Karibe, Divi Divi Air, EZ Air, Winair, Air Century, Sky High, AirCaribe i Jetair Caribbean ta operá buelonan pa diferente destinashon den e region aki.
Buelonan nobo pa Kòrsou
Entrante yüli, Air Belgium lo start ku 2 buelo pa siman for di Bèlgika pa Kòrsou via Martinique. Miéntras LukeAir lo introdusí buelonan semanal for di Polonia. Adishonalmente, Jetair Caribbean lo introdusí buelonan direkto pa i for di Kingston, Jamaica entrante yüli 2021
Mas aleu a duna un bista di e inisiativanan di merkadeo pa e merkado di Hulanda, Estádos Unídos i Bèlgika.
CTB projects positive growth in tourism arrivals for the upcoming months
Willemstad – June 9, 2021 – During a press conference today, the Curaçao Tourist Board represented by CTB’s CEO Paul Pennicook presented the latest updates in Curaçao’s tourism arrivals, airlift scenario and the key marketing initiatives currently being executed in the main markets. The press conference opened with a welcome word by the Minister of Economic Development, Dr. Steven Martina underlining the importance of the tourism sector to further boost economic development.
Tourist arrivals 2020
CTB reported 2020 was a difficult year due to the Covid-19 pandemic. On a global scale a 74% drop in international tourism was recorded in 2020. While the Caribbean region saw an average decline of 67%, Curaçao had a decline of 62% in 2020. Since travel restrictions were lifted in July 2020 Curaçao started registering growth on a monthly basis. Unfortunately, due to the negative travel advice announced by the Dutch Government at the beginning of December 2020 placing Curaçao on code orange the tourist arrivals started registering a decline.
Tourist arrivals Q1 & Q2, 2021
The code orange designation had a negative impact on arrivals from the Netherlands for the first four months of 2021. Nonetheless, because of the USA, tourist arrivals picked up slowly registering 10,118 tourist arrivals for the month of March 2021. However, in April 2021 a major decline was registered (3,520) due to the imposed lockdown last week of March 2021 as a consequence of an upsurge in coronavirus cases over that period.
May 2021
For the month of May, the CTB is reporting 8,843 stayover visitors. We welcomed 5,440 European visitors with 4,792 coming from The Netherlands and 222 coming from Germany. Of these European visitors, 44% stayed in resort hotels. The average stay for Europeans was 13.5 nights, compared to 9.0 nights in May 2019. That is a 50% increase in the length of stay. From the USA, we welcomed 2,232. Traffic from the USA is moving in a positive direction, because visitors from all 50 states can now visit Curaçao. From South America, we welcomed 350 visitors, 60% of whom came from Colombia. We also welcomed 473 stayover visitors from the Caribbean. These visitors came primarily from the Dutch Kingdom islands. Additionally, for the first 7 days of June, 4,398 stayover arrivals have been registered. Having gone through a very difficult March and April with Covid-19 in our primary source market, the Netherlands, as well as locally, it is really good to see arrivals picking up again. It is beginning to look promising for the “Summer” commented Paul Pennicook.
Connectivity of scheduled flights to Curaçao
The CTB announces an updated airlift schedule for the upcoming months. This includes increased frequencies and new flights to Curaçao. This improved schedule will increase the potential for growth in visitor arrivals for the upcoming months and the rest of 2021.
Increased flight frequency and current flight schedule
Starting July, KLM and TUI out of Amsterdam will be increasing their flight frequency. KLM will increase its flight frequency from daily to double daily while TUI will increase from 5 flights per week to 12 flights per week also starting July. For North America, American Airlines out of Miami is executing daily flights and 1 flight per week out of Charlotte. Furthermore, jetBlue is executing 3 flights per week out of New York. Additionally, Avianca is executing 2 flights per week from Bogotá, while COPA started last Saturday with 2 flights per week out of Panama and will be increasing to 4 flights per week as of July 2021. Wingo will also restart in July with 2 flights per week from Bogotá. Out of Caribbean, Divi Divi Air, EZ Air, Winair, Air Century, Sky High, AirCaribe and Jetair Caribbean are executing scheduled flights to several destinations in the Caribbean region.
New flights to Curaçao
Starting July, Air Belgium will be executing twice weekly flights to Curaçao via Martinique. While LukeAir will introduce weekly flights from Poland. In addition to its scheduled flights Jetair Caribbean will introduce direct flights to and from Kingston, Jamaica also starting July 2021.
Furthermore some ongoing marketing initiatives for the Netherlands, USA and Belgium were highlighted during the Press Conference.


text:
GED Program Aruba
Minister di Enseñansa hunto cu International School of Aruba a formalisa un acuerdo pa lansa GED Aruba, un programa y un serie di test internacionalmente reconoci na nivel di enseñansa secundario cu ta conduci na un certificado cu credencialnan ekivalente na un diploma di “U.S. High School”.
Mientrastanto ta ofrece GED® test na mas di 60 pais rond mundo y awo International School of Aruba a aplica pa bira e prome Authorized Education Provider (AEP) den region, unda cu lo ofrece un programa completo di preparacion y guia hunto cu e examennan.
GED ta reconoci pa un cantidad grandi di College y Universidadnan na Merca, Canada y den region como ekivalente na un High School diploma.
Minister di Enseñansa di Aruba Michelle Hooyboer-Winklaar ta sumamente contento di por formalisa un colaboracion cu International School of Aruba pa ofrece e programa aki pa nos hobennan. Segun e mandatario, inicio di e programa ta den cuadro di e vision y maneho di Ministerio di Enseñansa pa diversifica nos sistema educacional y crea mas opcion pa nos hobennan.
Minister Hooyboer-Winklaar ta menciona cu ta sumamente importante pa ofrece nos hobennan mas opcion y alternativa. No ta tur hoben ta, kier of por sigui e mesun trayecto of ruta educacional y mester reconoce cu tin mas caminda cu por yega Roma.
Den e caso aki e GED program ta bira e prome programa na nivel secundario na Ingles subsidia door di Gobierno. Esaki ta crea un opcion na Ingles cu ta accesibel pa tur esnan cu ta interesa, mirando cu e gastonan envolvi lo ta minimal.
E meta principal di e GED program ta pa duna studiantenan e oportunidad pa logra nan credencialnan cu lo por duna acceso na enseñansa superior apesar di nan trayectorio anterior of duna posibilidad pa mehora nan posicion laboral.
E GED program lo inicia na augustus 2017 na International School of Aruba y tin un capacidad pormedio di 200 studiante pa aña. E programa lo wordo ofreci den oranan di anochi na International School mes.
E programa di preparacion y examen ta consisti di e materianan “Language Arts – Reading”, “Language Arts – Writing”, “Math”, “Science” y “Social Studies”.
Requirements
E edad minimo pa aplica pa e GED program ta 17 aña y mester tin nacionalidad Hulandes of prueba di residencia na Aruba pa un minimo di 5 aña. Tur studiante cu aplica mester mustra suficiente “English Proficiency“. Esaki lo wordo getest na comienso di e programa unda cu lo ofrece tambe un programa di guia.
Door cu e programa aki ta wordo subsidia pa Gobierno di Aruba e gastonan pa e studiante ta minimal. E unico gasto cu e studiante mester cubri ta e gastonan di examen cu ta mas of menos $140 dollar pa e programa completo.
Den caso cu mester tuma e Toefl test di Ingles lo tin algun gasto adicional envolvi pa testing.
Mas informacion
International School of Aruba a desaroya un website unda cu tur informacion di e GED program lo wordo publica: [gedaruba.com].
Inscripcion pa e programa ta poni pa inicia 1 di april 2017. Tur interesado por registra via di e website pa keda na altanto di tur informacion y updates.
Minister Hooyboer-Winklaar ta enfatisa cu nos mester reconoce cu tin un demanda y necesidad grandi pa crea mas opcion pa nos hobennan.
“Nos ta reconoce cu educacion no ta onze-size fits all. Nos mester elimina dead-ends den nos sistema educacional y crea camindanan alternativo pa nos hobennan por yega nan meta. Tur hoben merece di tin aceso na mas hopi posibilidad. Nos tin cu cambia algun pensamento cu lamentablemente te ainda ta existi unda ta insisti cu e mucha mester adapta nan mes den e sistema y si esey no pasa, te ey e ta yega.”
Mas leu e mandatario a enfatisa cu “Nos ta ehecutando un maneho poniendo e alumno central y dunando oido na e necesidadnan den nos comunidad“.
E titular di enseñansa ta satisfecho cu despues di hopi preparacion y esfuerso ta logra introduci e GED program como un opcion mas pa nos hobennan.
Minister Hooyboer-Winklaar ta indica cu lo sigui traha riba mas y diferente opcion di estudio pa nos hobennan y ta stimula tur hoben cu ta interesa pa aplica pa e programa unico aki.
Info / Contact
Pa mas informacion: [gedaruba.com].Scroll To Top


text:
Artiest D-love
Songtitle Mi Cheiba
Songtekst
Dal mi ta dal mi cheiba dal mi wiskey Pero mi no ta huma blanku Baltu mi ta baltu mi cheiba dal mi wiskey Pero mi no ta huma blanku Dal mi ta dal mi cheiba dal mi wiskey Pero mi no ta huma blanku Baltu mi ta baltu mi cheiba dal mi wiskey Pero mi no ta huma Wak kon mi ta basila Wak kon mi ta draai draai draai Mi wowo nan ta sky skyaaai Mi dede ta draai draai draai mi cheiba Mi ke basila Me ke live Lagi mi chil cu mi brothers y me sisters nan Live live live live nos ta live live live Nos ta keda basila Live nos ta live skyaaai Riba e cheiba nos ta basila Skyaai nos ta keda drive Nos ta keda basila Live nos ta live skyaai Riba e cheiba nos ta basila Skyaai nos ta keda drive Dal mi ta dal mi cheiba dal mi wiskey Pero mi no ta huma blanku Baltu mi ta baltu mi cheiba dal mi wiskey Pero mi no ta huma blanku Dal mi ta dal mi cheiba dal mi wiskey Pero mi no ta huma blanku Baltu mi ta baltu mi cheiba dal mi wiskey Pero mi no ta huma blanku Draai draai draai me ta keda draai draai draai Mi wowo nan ta sky skyaai Mi ta keda draai draai draai mi cheiba Basila Live nos ta live skyaaai Riba e cheiba nos ta basila Skyaai nos ta kedadrive Dal mi ta dal mi cheiba dal mi wiskey Pero mi no ta huma blanku Baltu mi ta baltu mi cheiba dal mi wiskey Pero mi no ta huma blanku Dal mi ta dal mi cheiba dal mi wiskey Pero mi no ta huma blanku Baltu mi ta baltu mi cheiba dal mi wiskey Pero mi no ta huma blanku Dal mi ta dal mi cheiba dal mi wiskey Pero mi no ta huma blanku Baltu mi ta baltu mi cheiba dal mi wiskey Pero mi no ta huma blanku Dal mi ta dal mi cheiba dal mi wiskey Pero mi no ta huma blanku Baltu mi ta baltu mi cheiba dal mi wiskey Pero mi no ta huma blanku Dal mi ta dal mi cheiba dal mi wiskey Pero mi no ta huma blanku Baltu mi ta baltu mi cheiba dal mi wiskey Pero mi no ta huma blanku
Vertaling
Van Dal Dal mi mi mi dal cheiba wiskey Maar mi geen van zijn Blanku BALTUS BALTUS van mi mi mi dal cheiba wiskey Maar mi geen van zijn Blanku Van Dal Dal mi mi mi dal cheiba wiskey Maar mi geen van zijn Blanku BALTUS BALTUS van mi mi mi dal cheiba wiskey Maar mi geen van zijn WAK con mi van Basel WAK con mi van de Draai Draai Draai Wowo Mi nan van skyaaai hemel Mi mi dede van de Draai Draai Draai cheiba Mi ke Basel Me ke leven Meren kinderen cu mi y mi me broers zussen nan Live live live live live live live-nos van Keda nos van Basel Live live nos van skyaaai Riba e cheiba nos van Basel Skyaai Keda nos van de aandrijving Keda nos van Basel Live live nos van skyaai Riba e cheiba nos van Basel Skyaai Keda nos van de aandrijving Van Dal Dal mi mi mi dal cheiba wiskey Maar mi geen van zijn Blanku BALTUS BALTUS van mi mi mi dal cheiba wiskey Maar mi geen van zijn Blanku Van Dal Dal mi mi mi dal cheiba wiskey Maar mi geen van zijn Blanku BALTUS BALTUS van mi mi mi dal cheiba wiskey Maar mi geen van zijn Blanku Draai Draai Draai me van de Draai Keda Draai Draai Wowo Mi nan van skyaai hemel Mi mi Keda Draai Draai Draai cheiba Basila Live live nos van skyaaai Riba e cheiba nos van Basel Skyaai nos van kedadrive Van Dal Dal mi mi mi dal cheiba wiskey Maar mi geen van zijn Blanku BALTUS BALTUS van mi mi mi dal cheiba wiskey Maar mi geen van zijn Blanku Van Dal Dal mi mi mi dal cheiba wiskey Maar mi geen van zijn Blanku BALTUS BALTUS van mi mi mi dal cheiba wiskey Maar mi geen van zijn Blanku Van Dal Dal mi mi mi dal cheiba wiskey Maar mi geen van zijn Blanku BALTUS BALTUS van mi mi mi dal cheiba wiskey Maar mi geen van zijn Blanku Van Dal Dal mi mi mi dal cheiba wiskey Maar mi geen van zijn Blanku BALTUS BALTUS van mi mi mi dal cheiba wiskey Maar mi geen van zijn Blanku Van Dal Dal mi mi mi dal cheiba wiskey Maar mi geen van zijn Blanku BALTUS BALTUS van mi mi mi dal cheiba wiskey Maar mi geen van zijn Blanku


text:
Diferenciacion den klas
Tin mucha cu diferente nivel y necesidad den enseñansa. Pa e motibo aki lo mester adapta enseñansa a base di diferencia entre e muchanan.
Un maestro por haci esaki door di implementa diferenciacion y asina trece variacion den su meta di les, instruccion, tempo, forma di duna les y evaluacion. Di e forma aki e maestro por yuda cada alumno individualmente of grupo di alumno den un necesidad specifico. Si un maestro haci esaki na un forma efectivo, e alumnonan lo siña cu mas placer y lo score miho.
Un di e maestronan cu ta haci diferenciacion den su klas ta Rubella (Bella) de Cuba. Juf Bella ta maestro di klas 1B na Maria Goretti College y ta graduado di e estudio pa Maestro di Enseñansa Primario di aña 2017. Juf Bella ta conta con e ta diferencia den su klas: “Den mi klas mi ta traha cu ‘zorggroepen’. Mi ta señala, durante oferta y instruccion, e alumnonan cu tin dificultad pa compronde e materia. Nan ta ricibi instruccion adicional, a base di nan necesidad.”
Pa por brinda e alumnonan les segun necesidad specifico ta importante pa señala for di tempran caba cua ta e alumnonan cu tin mester di extra atencion y sosten. Juf Bella ta haci esaki door di traha na un manera preventivo observando den klas, controla e tareanan frecuentemente y combersa cu e alumnonan for di comienso di aña escolar. Di e forma aki, for di trempan caba, e tin un bista di cua ta e alumnonan cu tin mester di e extra guia.
Alabes e ta siña e muchanan traha independiente, p’asina e por tin espacio pa traha cu e ‘zorggroepen’. Segun juf Bella, diferenciacion no ta solamente den klas, pero tambe conhuntamente cu mayor. E ta bisa: “Na momento cu señala cu un mucha tin dificultad cu un materia, mi ta tuma contacto cu mayor pa e mucha ricibi material y instruccion adicional pa cas.”
Termindando e entrevista interesante aki, juf Bella ta añadi: “Ademas di e trabou preventivo, mi lo conseha mi coleganan y futuro coleganan pa sigui siña pa bida largo. Educacion ta move riba un ritmo rapido y pa para dilanti klas y duna lo miho di nos, nos mester adapta nos mes cu tempo. Herment y tecnica nobo por ta e cambionan cu nos mester pa haci nos trabou mas facil, y miho ainda, pa haci educacion un experiencia positivo pa e alumnonan. Por ultimo, corda cu nos ta educa futuro di nos pais. Loke nos haci y e manera con nos haci’e, por crea e diferencia cu nos kier. Laga esaki ta e forsa y motivacion pa duna lo miho di bo na trabou.”
IPA ta invita comunidad di Aruba, specialmente tur studiante di havo, vwo y mbo nivel 4, maestro y tur otro persona interesa pa cuminsa un estudio of curso na IPA pa ‘like’ e page di Facebook Instituto Pedagogico Arubano, p’asina bo keda na altura di tur informacion di ‘Get to know IPA’.
Pa mas informacion por bishita nos website ipaaruba.com of pagina di Facebook ‘Instituto Pedagogico Arubano’ y si ainda bo tin cualkier pregunta, por tuma contacto cu Studenten Services na 5243100.
Info / Contact
Pa mas informacion por busca [I] Instituto Pedagogico Arubano (IPA) den e alfabet menu riba homepage of por tuma contacto cu IPAScroll To Top


text:
Detenshon relashoná ku atrako.
KOMUNIKADO DI PRENSA
303 / 2019
3 ougùstùs 2019
Detenshon relashoná ku atrako.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 2 di ougùstùs 2019, alrededor di 16.18 or di atardi, sentral a dirigi un patruya den
Oranjestraat pa un kaso di atrako ku a kaba di tuma lugá.
Na yegada di e patruya na e sitio, nan a topa ku dos suidadano ku a deklará na polis ku nan
a mira kon dos hòmber sospechoso, un ratu prome a atraká dos turista i kita un tas for di un
di nan i kore bai.
E suidadanonan aki mesora a start un persiguishon na pia tras di e dos sospechosonan aki i
na altura di un skol den Oranjestraat a logra di kaptura un di nan. E otro sospechoso a logra
di kore bai.
Na e sitio polis a detené e hòmber A.A.G.A. nasé na Venzuela di 34 aña di edat, komo
sospechoso den e kaso ariba menshoná. Tambe polis a konfiská un tas ku kontenido.
A presentá e sospechoso dilanti di un Fiskal Ouksiliar, ku a ordená su enkarselamentu
pendiente di mas investigashon.


text:
CU PARTICIPACION FUERTE DI NOS COMERCIO LOCAL:
HEALTH & HAPPINESS CODE TA DUNANDO SU FRUTONAN
Oranjestad - Algun luna atras, Oficina di Turismo di Aruba (A.T.A.) conhuntamente cu Departamento di Salud Publico (D.V.G.) a inicia cu e programa di Health & Happiness Code cual entre otro ta encera cu cada participante mester cumpli satisfactoriamente cu tur rekisito -manera stipula pa D.V.G.-, pa nan por wordo otorga cu e seyo di Aruba Health & Happiness Code. E programa di Health & Happiness Code ta den linea cu locual e.o. organisacion mundial di salud (W.H.O. -World Health Organization) ta para p’e. E programa aki ta importante pa nos comunidad y nos bishitantenan por sinti nan sigur. Ademas e ta fungi como un medio di promocion pa e establecimentonan concerni y un punto di reconocemento pa e turista.
E programa ta sigui y mas companianan local ta participa activamente. Cu esaki nan ta logra obtene e seyo maximo di Aruba Health & Happiness Code, esta e ‘Seyo di Oro’. Pa ricibi e Seyo di Oro, e companianan ta ricibi bishita di Dienst Warenkeuring en Hygiene (D.W.H.) caminda ta inspecciona e localidad y ta determina cu e establecimentonan participante ta cumpli cu tur protocol manera stipula pa D.V.G. Ta di admira cuanto compania ta pone e bienestar di nan empleado, clientela, comunidad y nos bishitante en general na prome luga y ta tuma e medidanan necesario na pecho pa asina percura cu tur esnan cu ta bishita e establecimentonan aki por limita cualkier transmision di e virus.
Actualmente tin un total di 2.799 companianan local registra pa e Health & Happiness Code. Di esaki, 2.453 a ricibi nan Seyo di Color y 319 companianan a ricibi nan Seyo di Oro. Un total di 726 compania a wordo inspecciona dor di D.W.H. y pues ta den pipeline pa haci ahustacion y asina obtene nan Seyo di Oro. E cheqeonan riguroso a concentra te cu awor den areanan di acomodacion, F&B y Retail. Tambe por subraya e hecho cu un total di 5 compania a perde nan Seyo.
Compania cu ta participa ta ricibi un email di confirmacion y nan por pasa busca nan seyo riba diamars of diahuebs na oficina principal di A.T.A. situa pabou di Talk of the Town durante oranan di trabou entre 8:30 AM y 12:00 di merdia of entre 1:00 PM y 4:30 PM. Na momento di busca e seyo, mester presenta un copia di e email di confirmacion y lo mester firma pa ricibi e seyo corespondiente.
Pa mas informacion tocante e HH Code por bishita www.arubacovid19.org/ahhc of por manda un email na healthcode@aruba.com.
A.T.A. hunto cu D.V.G. ta felicita tur compania cu a logra obtene e seyo di Aruba Health & Happiness Code y alabes ta gracidi nan pa nan dedicacion na e bienestar di nos comunidad como tambe nos bishitantenan.
Mescos cu hopi otro destinacion, Aruba ta pasando den temponan di reto. Si nos tur sigui e protocolnan manera stipula door di diferente instancianan, hunto nos lo vence y nos isla y su turismo lo sigui florece.
-FIN-


text:
E beyesa escultural di Corsou, Akisha Albert, a bin disfruta di un fin di siman na Aruba, hunto cu su kerida mama. Akisha ta un di e candidatanan cu durante di e certamen di Miss Universe 2018, a logra capta atencion pa su beyesa exotico y carisma. Como un di e faboritonan pa e corona, el a logra score den Top 10 di Miss Universe. Na Aruba tambe Akisha Albert tabatin un fanaticada grandi den e final di e certamen di Miss Universe.
Akisha (24) ta un persona sumamente encantador y cu ta resalta pa su amabilidad y humildad. E ta un studiante y cu e meta pa bira docente pa e vak di ingles. Ya pa 5 aña e ta organisa evento pa e personanan special pa asina trece nan den spotlight. Desde cu Akisha a sali den Top 10 di Miss Universe, e atencion riba su persona ta inmenso. E beyesa aki lo ta den edicion di FOCUS di juli den un cobertura espectacular!


text:
Es ku ta biba sin Dios, ta hui sin tin niun hende ta persiguié, es ku biba ku Dios, ta sintié protegé, ta manera un leon. Un felis siman y alaviz un felis kambio di anja .
Isaias 9:6
Pasobra un yuchi a nase pa nos ta un yu hòmber nos a haña. E ta karga e poder soberano riba su skouder. Nan lo yam’é: Konsehero Maravioso, Dios Fuerte, Tata Eterno, Prínsipe di Pas. Dios bendishona bo , pasa
Hakobo 3:13
Kua di boso tin sabiduria i komprondementu? Lag’é demostrá esei pa medio di su bon kondukta i obranan ku ta mustra e humildat ku sabiduria ta duna. Un siman jena ku sabiduria di Dios. Dios bendishona bo .
Isaias 42:6
‘Ami, SEÑOR mes, a yama bo, fiel na mi kompromiso. Mi ta tene bo man, Mi ta forma bo i Mi ke pa bo ta e señal di mi aliansa ku pueblo, e lus pa nashonnan. Un felis siman Dios
Prover 4:20-23
Mi yu, tende di mi, duna oido na mi palabranan. No pèrdè nan for di bista, warda nan te den profundo di bo kurason. Na esnan ku haña nan, nan ta duna bida i salú. Kuida bo manera di pensa


text:
WILLEMSTAD – Aki ocho siman Parada ta sera. Un kas di transishon pa hende muhé ku ta víktima di violensia doméstiko. E Fundashon Kuido Sosial i Rekuperashon, ku ta eksplotá Parada i e úniko kas di ‘no-pone-man-riba-mi’ na Kòrsou ta spera ku ministerio di Asuntunan Sosial lo tuma un desishon rapidamente, pasobra e supsidio for di Hulanda ta kaduká dia promé di yüli.
Janet Henriette (26) tin henteramente otro prekupashon. Via un instansha di ayudo el a bin resultá na Parada. Den su mes palabranan su bida tabata arib’abou.
Dick Drayer a bishitá e hende muhénan di Parada i a traha e siguiente reportahe
Un investigashon di Vrije Universiteit di Amsterdam a establesé ku mitar di tur hende muhé (51 porshento) na Kòrsou di un òf otro manera a haña nan ku violensia doméstiko. E faktornan pa riesgo di violensia doméstiko di mas importante na Kòrsou ta sekso femenino, edat hóben, nivel abou di edukashon i víktima di violensia doméstiko na mucha. Janet ta kumpli ku tur aspekto di e profil aki.
‘Normal’
Alida Samson ta kordina trabou den e kas di no-pone-man-riba-mi i na Parada. E no por kaba di enfatisá kon grandi e problema di violensia doméstiko i seksual kontra hende muhé ta na Kòrsou. “Ántes mi tabata bai skol, Havo. Bo tabata pensa: esaki t’e bida, esaki ta Kòrsou, esaki ta normal. Ma no t’asina. Lástimamente violensia doméstiko ta e stándart riba nos isla.”
Outor: Dick Drayer


text:
Geplaatst op 04 September 2017 dor di Ministerio Tráfiko, Transporte i Planifikashon Urbano
Pa duna un bon ehèmpel di e medidanan ku Obra Públiko ta tuma pa hasi tráfiko mas sigur, Minister Zita Jesus-Leito ta hasi apertura di Piscaderaweg riba djabièrnè dia 25 di ougùstùs. E akto aki tambe ta fungi komo seremonia ofisial pa sera e Siman di Tráfiko. Ministerio di Tráfiko, Transporte i Planifikashon Urbano (VVRP) a duna atenshon na e tópiko di tráfiko sigur durante di henter e siman ku a pasa pa medio di e konferensia, splikashon na radio i televishon i un konferensia di prensa. Ku apertura di Piscaderaweg na un manera ofisial, ke mustra den realidat kon Obra Públiko ta tene kuenta ku bida di hende den nan manera di diseñá i traha kaminda.
Piscaderaweg pa hopi aña tabata un kaya bastante peligroso, pa motibu ku tráfiko por a pasa riba un velosidat haltu dor di dje, miéntras e kaya ta krusa dor di e bario di Mundu Nobo. Despues ku habitantenan di e bario mes a hasi petishon, Gobièrnu a pone fondonan disponibel pa adaptá e kaya. Ounke e kaya su besindario no ta kompletamente kla, por pone disponibel na tráfiko kaba. Den e simannan ku ta sigui, e kontratista MNO Vervat ta sigui ku e plenchi ku a traha mesora kantu di kaminda i tambe ku plantashon di mata. Eseinan ta hasi e kaminda i su besindario mesora mas bibabel segun normanan di e Agenda Urbano Nobo.
E tópiko di tráfiko sigur ta unu ku Ministerio di VVRP ta duna bastante atenshon na dje, pa motibu ku kada bida pèrdí den tráfiko ta unu di mas. Pa hasi tráfiko mas sigur mester duna entre otro atenshon na e parti di ingenieria, e loke Obra Públiko ta hasi. Otro aspektonan ku ta importante ta e partinan edukashonal, kontrol i emergensia. Durante e konferensia ku a fungi komo apertura di e Siman di Tráfiko Sigur, diferente profeshonal i interesadonan a sera kabes huntu, pa asina hasi e siguiente pasonan pa hasi nos tráfiko mas sigur. Riba término kòrtiku e Plataforma pa Tráfiko Sigur ta kuminsá funshoná pa yega na solushonnan pa nos tráfiko. Obra Públiko ta urgi tur hende pa tene kuenta ku e kambionan na Piscaderaweg, kaminda e medidanan to pone ku tráfiko no por pasa duru mas den e bario. Bida di hende bal hopi mas ku esun minüt ku bo ta skapa dor di kore duru.


text:
ORANJESTAD, Aruba – 20 di februari 2017: Cu lansamento di “d’Music App” recientemente Digicel a demostra cu e compania di telecomunicacion ta un proveedor di comunicacion den su totalidad. E aplicacion “d’Music” ta ofrece clientenan di Digicel acceso na 30 miyon cantica, e Top 5 di videoclip y e ultimo noticia di farandula internacional riba nan smartphone. Como un di e sponsornan principal di Buleria durante di e periodo di Carnaval, Digicel a scoge e banda aki tambe como e embahador di e campanja “d’Music”.
Tur caminda cu Buleria ta, eynan tambe Digicel ta den e temporada dushi di Carnaval, hasta riba d’Music App, unda cu clientenan tin acceso na tur e canticanan di Buleria.
Digicel ta sumamente contento di ta un di e sponsornan grandi di Buleria pa Carnaval y di por conta cu nan repertorio extenso riba e App. E partnership aki ta uno hopi exitoso y tur cliente pre-paid cu ainda no a haci uzo di d’Music ta invita pa download e App, disfrutando di un di e paketenan ofreci na 50% di descuento actualmente y Premium ta costa Afl. 4,50. E App por wordo uza riba Wi-Fi y off-line ora e cliente no tin data.
E oferta di 50% di descuento ta valido te cu 28 di februari 2017. Pronto Digicel lo expande su coleccion di musica di artistanan y bandanan local, banda di e repertorio di Buleria. Cu Digicel no unicamente bo ta conecta cu famia y amigonan, pero tambe cu e mundo di entretenimento.


text: KRALENDIJK – Resientemente a krea hopi reakshon riba e asuntu ku direktor di FCB, kende ta gana mas sèn ku un diputado i gezaghèber pa luna loke no ta kuadra. Ta trata di Ben Oleana kende ta direktor di Fundashon Cas Boneriano (FCB), Fundashon pa Kredito Boneriano i awor direktor interino di “Bonaire Holding Maatschappij”. Ta papia di un montante di mas ku 20 mil doler pa luna. Siman pasa durante reunion di konseho insular a atendé ku e asuntu di “Bonaire Holding Maatschappij”. E asuntu di pago nan haltu a keda menshoná. Diputado Elvis Tjin Asjoe a remarká ku na 2014 e kompania di “konsultent Deloitte” a formulá un rapòrt ku un liña pa kompensashon di miembronan di hunta di komisario di direktoradonan. Mirando e reakshonnan di e kompanianan di gobièrnu, e rekomendashon den e rapòrt di investigashon di “crmLiNK”, i e periodo di tempu di e investigashon anterior, ta hasi un “benchmark” nobo pa loke ta trata kompensashon. Ku esaki ta wak kompensashon na Boneiru i den e region i Hulanda. A pidi tur kompania di gobièrnu pa entrega nan informashon teniendo kuenta ku e diskreshon nesesario, diputado Tjin Asjoe a menshoná .


text:
KRALENDIJK – Fundashon Antriol Avanti i Proyekto Desaroyo di Bario a invitá diputado Nina den Heyer resientemente, pa duna splikashon di plan ku tin ku e edifisio di Sentro di Bario Antriol.
Diputado a splika ku e edifisio tin algun aña pará sin uso i sin mantenshon. Esaki pa diferente motibu. Awor a pone fondo disponibel pa drecha esaki i poné den uso komo un sentro kaminda hende nan ku haña nan den kualke problema lo por akudí i risibí e ayudo nesesario. Na e sentro aki lo tin diferente disiplina di servisio na bienestar di esnan den nesesidat urgente pa esaki.
E konsepto aki no ta konosí ainda na nos islanan tampoko na Hulanda. Esaki ta konosí na Bèlgika i Merka. Boneiru lo bira e promé isla ku lo introdusí esaki den Karibe. Antriol ta orguyoso di ta forma parti di esaki. Lo drecha e kancha di deporte i kambia esaki den un kancha multi funshonal kaminda hóbennan lo por praktiká diferente tipo di deporte.
Fundashon Antriol Avanti ta ehekutá aktualmente e funshon ku Sentro di bario tabatin den pasado. Ku e desishon pa bini ku un “Sentro di Seguridat pa famia”,Gobièrnu lo duna mas sosten i reforsá Fundashon Antriol Avanti pa amplia nan aktividat na bienestar di bario di Antriol. Resientemente a nombra un persona via di e proyekto di Desaroyo di bario komo beheerder na e fundashon.
Despues ku Diputado Nina den Heyer a kontestá tur pregunta di presentenan, a sera e anochi ku un gran aplouso di sosten na e proyekto ariba menshoná.